title: BLOGI, FOTOD ja VIDEO: Saksamaa võimud otsivad Berliini rünnakuga seoses tuneeslast Anis Amrit

maintext:
Amrit jälgiti teadete kohaselt röövi kavandamises kahtlustatuna. Saadud rahaga kavatses ta maksta relvade eest. Jälgimine lõpetati aga tõendite puudumise tõttu.
Enne Saksamaale saabumist istus Amri Itaalias neli aastat vangis süütamise eest.
Uurijad usuvad, et veok, millega jõuluturul rahva hulka sõideti, kaapardati esmaspäeva pärastlõunal Berliini loodeosa tööstuspiirkonnast. Veoki juht, poolakas Lukasz Urban oli seal peatunud, et oodata Itaaliast kohale veetud terasraamide mahalaadimist, mis oli edasi lükatud teisipäevale.
GPS-i andmed näitavad, et veok liikus veidi, nagu keegi õpiks sellega sõitma, enne kui suundus kell 19.40 kohaliku aja järgi kesklinna suunas.
Politsei on teatanud, et tegutseb sadade avalikkuselt tulnud vihjete alusel ning kasutab veoki kabiinist leitud DNA jälgi.
BERLIINI TERRORIBLOGI
Rootsi lennuameti Swedavian kõneisik Anders Ekman ütles Expressenile, et tegu oli kell 18.35 maandunud Air Berlini lennuga. Politseioperatsiooni lõppedes selgus, et lennukis polnud siiski tagaotsitav tuneeslane.
Stockholmis Arlanda lennuväljal on politsei piiranud ümber ühe terminali, et kontrollida Berliinist saabunud lennukit. Nimelt oli politseile saabunud vihje kohaselt lennukis Berliini terrorirünnakus kahtlustatava tuneeslase Anis Amriga sarnanev isik, teatab ajaleht Expressen
Uued arengud: Anis Amri tabamiseks välja käidud pearaha on 100 000 eurot, mees oli kriminaalse taustaga. http://www.delfi.ee/news/paevauudised/valismaa/berliini-jouluturul-rahva-sekka-soitnud-veokist-leitud-sormejaljed-viitavad-et-terrorirunnaku-toimepanija-on-kahtlustatav-tuneeslane?id=76699334
Sisserändevastase liikumise PEGIDA asutaja Lutz Bachmann avaldas varsti pärast Berliini rünnakut mõistatusliku säutsu. Esmaspäeva õhtul kell 22.16, seega umbes kaks tundi pärast rünnakut kirjutas Bachmann Twitteris: "Siseinfo Berliini politseijuhtkonnalt: tegija on Tuneesia moslem." Nüüd ajab Bachmann tagasi: "Kallis press, ma tunnistan üles, mul oli loomulikult ainult oma klaaskuul ja ei mingit informaatorit!" Ka Berliini politsei pressiesindaja Winfrid Wenzel toonitas, et võib sajaprotsendiliselt välistada, et Berliinis politseil oleks juba esmaspäeva õhtul olnud andmeid tuneeslasest kahtlusaluse kohta. https://twitter.com/lutzbofficial/status/811884125426774016
Berliner Zeitungi teatel on Anis Amri sõrmejäljed surmaveoki roolil.
Rahakott, mis viis Anis Amri jälile, leiti Berliini politsei teatel päev pärast rünnakut jõuluturult Gedächtniskirche juurest.
Süddeutsche Zeitung, NDR ja WDR teatavad, et surmaveokilt on leitud Amri sõrmejälgi.
Ajalehe Bild andmetel pakkus Berliini rünnaku kahtlusalune Anis Amri end kuid tagasi enesetaputerroristiks.Ajakiri Der Spiegel viitas samast asjast teatades ühe vihajutlustaja telefonikõnede pealtkuulamisele. Amri jutt klassifitseeriti aga tollal nii, et vahistamiseni see ei viinud. Väidetavalt uuris tuneeslane ka relvade hankimise võimalusi.
Saksa ajalehtede esiküljed täna:
Koht Dortmundis, kus Anis Amri ajutiselt elas: https://twitter.com/Andreas_Wegener/status/811864867913269248
Öösel toimusid läbiotsimised ka Berliini Kreuzbergi, Moabiti ja Prenzlauer Bergi linnaosades.
Ajalehe Bild andmetel on kinni peetud Berliini veokirünnakus kahtlustatava Anis Amri neli kontaktisikut.
Lisaks Emmerichile on politsei korraldanud haarangu ka Dortmundis, kus otsiti läbi kaks korterit, teatas Lääne-Saksa ringhääling WDR. Vahistati neli inimest. Seni pole teada, kas see oli seotud Berliini rünnakuga.
Ajalehe Kölner Stadt-Anzeiger teatel oli veokirünnak Berliinis pikalt ette planeeritud. Juba kuid räägiti Ruhri piirkonna salafistide ringkonnas rünnakust Berliinis, milleks kasutatakse veoautot, teatas advokaat Burkhard Benecken, kes kaitseb kohtus ühte Esseni sikhide pühamu vastases rünnakus süüdistatavat. "Minu klient rääkis mulle mais, et on plaanidest kuulnud," ütles Benecken.
http://www.delfi.ee/article.php?id=76690070
Varahommikused pildid Breitscheidplatzilt, kus rünnaku ohvriks langenud jõuluturg öösel taas avati.https://g3.nh.ee/dgs/loader.php#id=188290
Breitscheidplatzil asuv jõuluturg tehti ööl vastu tänast taas lahti, parasjagu tuuakse aga kohale betoonist blokke, mis pannakse ette paika, kust veok esmaspäeva õhtul turule ja rahva sekka sõitis.
Amri perekond väljendab šokki. "Kui ma meedias oma venna fotot nägin, ei uskunud ma oma silmi," ütles vend Abdelkader Amri Tuneesias uudisteagentuurile AFP. Ajaleht Bild rääkis teise venna Walidiga: "Viimast korda oli meil Facebookis kontakt umbes kaks nädalat tagasi."
Itaalia julgeolekuringkondade andmed Amri kohta (allikas: Itaalia ajaleht La Repubblica): * Saabus 2011. aastal Lampedusa saarele * Ütles, et on 17-aastane, oli aga tegelikult 19. Põhjus: alaealisi ei tohi riigist välja saata * 2011. aasta 20. septembril võttis Amri osa pagulaste mässust Lampedusal * Mässu käigus süütas Amri ühe kooli. Selle eest mõisteti ta neljaks aastaks vangi. Karistust kandis ta Palermo Ucciardone vanglas. * Pärast vabanemist pidi Amri välja saadetama. Tuneesia võimud ei tunnista aga oma kodanikku (nad ei tee seda ka hiljem, kui Saksamaa teda välja saata tahab) * Pärast 60-päevast väljasaatmise ootamist lasti Amri vabaks
Itaalia uudisteagentuuri ANSA teatel saabus Amri koos mitme tuhande kaasmaalasega Sitsiiliasse pärast araabia kevade sündmusi 2011. aasta veebruaris. Seejärel elas ta alaealiste pagulaste vastuvõtukeskuses. Pärast täisealiseks saamist pani ta toime mitmeid kuritegusid ja mõisteti nende eest neljaks aastaks vangi. Pärasta vabanemist 2015. aastal pidi ta Itaaliast Tuneesiasse välja saadetama. Ajalehe Die Welt andmetel ei tuvastanud Tuneesia Amri isikut ametlikult Itaalia seaduses selleks ette nähtud aja jooksul ning Amri tuli Trapani väljasaatmiskeskusest vabaks lasta. Nii sai ta Itaaliast lahkuda ja reisis Saksamaale.
Milano prokurör Alberto Nobili ütles, et surmaveoki saabumise ja lahkumise juures Milano eeslinnast Cinisello Balsamist ei ole mingeid ebareeglipärasusi. Veok võttis Itaaliast peale 25 tonni metalltooteid.
Berliini rünnaku kahtlusaluse Anis Amri isa sõnul istus ta Itaalias vangis. Isa sõnul reisis Amri Itaaliasse seitse aastat tagasi illegaalselt alaealisena. Seal oli ta neli aastat ühe kooli süütamise eest vangis.
Politsei otsis Nordrhein-Westfaleni liidumaal Emmerichis läbi pagulaste vastuvõtukeskuse. Neljapäeva hommikul toiumunud aktsioon, millest võttis osa umbes sada ametnikku, kestis umbes tunni.
Berliini rünnaku ohvrite hulgas on ka üks Iisraeli naine, kinnitas neljapäeval Iisraeli välisministeeriumi esindaja. Naise mees, samuti Iisraeli kodanik, sai rünnakus raskelt viga. Teda on mitu korda opereeritud, kuid tema elu enam ohus ei ole.
New York Times kirjutab USA ametnikele viidates, et Amri uuris internetis lõhkekehade valmistamist ning tal oli otsene kontakt terrorirühmitusega Islamiriik. Ebaselgeks jääb millisest ajaperioodist need andmed pärit on. Amri nimi on USA lennukeelunimekirjas.
Saksamaa liiduprokuratuur ja liidukriminaalamet paluvad avalikkuse abi Berliini veokirünnakus kahtlustatava Anis Amri tabamiseks. Vaevatasuks pakutakse kuni 100 000 eurot.
Tagaotsitavat, arvatavasti relvastatud ja ohtlikku Anis Amrit seostati juba varem röövi kavandamisega automaatrelvade ostmise rahastamiseks. Relvi aga soovis ta kahtlustuste kohaselt hankida rünnaku elluviimiseks. http://www.delfi.ee/news/paevauudised/valismaa/berliini-runnakus-kahtlustatav-tuneeslane-oli-sel-aastal-varem-voimude-jalgimise-all-kuid-kaotati-toendite-puudumise-tottu-silmist?id=76686500
Berliini politsei on avalikustanud tagaotsitava tuneeslase näopildi ja tema nime - Anis Amri
http://www.delfi.ee/news/paevauudised/valismaa/avaldati-berliinis-tapetud-poolaka-pilt-uks-hukkunuist-oli-ilmselt-itaallane?id=76681892
Politseioperatsioon Düsseldorfi kaubamajas lõppes.
Saksamaa siseminister Thomas de Maizière kinnitas, et otsitakse uut kahtlusalust. De Maizière'i sõnul kuulutati kahtlusalune tagaotsitavaks keskööl. Rohkem üksikasju ei tahtnud minister avaldada, kuid ütles, et ka see kahtlusalune ei pruugi tingimata rünnaku toimepanija olla.
Ajalehe Bild teatel toimub politseioperatsioon ühes Düsseldorfi kaubamajas. Üks tunnistaja kinnitas, et nägi Berliini rünnakus kahtlustatavat Anis A.-d.
Saksamaa liidukantsler Angela Merkel kutsus uuesti kokku niinimetatud julgeolekukabineti, kus arutati Berliini terrorirünnaku uurimise seisu, teatas pressiesindaja Steffen Seibert. Istung toimus ennelõunal ja selle järel informeeriti ka erakondade ja Bundestagi fraktsioonide juhte. Julgeolekukabinetti kuuluvad peale liidukantsleri veel välisminister, kaitseminister, siseminister ja kantsleriameti ülem. Vajaduse korral kutsutakse osa võtma ka teiste ministeeriumide või ametkondade esindajad, näiteks välisluureteenistuse Bundesnachrichtendiensti (BND), liidukriminaalameti (BKA) ja sisejulgeolekuteenistuse, põhiseaduse kaitse liiduameti (BfV) juhid.
Berliinis viibiva Eesti Päevalehe ajakirjaniku Mihkel Tamme sõnul hakkab elu Berliini jõuluturgudel normaliseeruma. Kui eile olid jõuluturud kas täiesti suletud või vaid mõni tund avatud, siis täna jätkavad turulised juba rahulikult oma igapäevatoimetusi.
Ühtlasi käivad politseinikud neljameheliste väikeste ekipaažidena ringi, automaadid käes.
Eesti Päevaleht ja Delfi on Berliinis jätkuvalt kohapeal. Täna on näha, et jõuluturgudel on esmaspäeva õhtul toimunud rünnaku tõttu valvet tugevdatud ja kontrollitakse kotte.
Pärast Berliini terrorirünnaku uurimise algust toimus küberrünnak Saksamaa liidukriminaalameti (BKA) vihjeleheküljele internetis, teatasid Funke meediagrupi ajalehed. Veebilehele www.bka-hinweisportal.de võisid inimesed üles laadida videosid ja fotosid Berliini jõuluturul toimunud terrorirünnakust. Teisipäeval kell 17-19.30 oli see veebileht aga niinimetatud DDos-rünnaku tõttu ligipääsmatu. Kohe võeti tarvitusele ka vastuabinõud, nii et veebileht saadi samal õhtul uuesti tööle, teatas BKA esindaja.
Ajalehel Die Welt on selline uue kahtlustatava foto:https://twitter.com/BBCDanielS/status/811526649317654528
http://www.delfi.ee/news/paevauudised/valismaa/berliini-surmaveoki-juhiistme-alt-leiti-tuneeslase-elamisluba?id=76679048
Ajaleht Bild on just välja pannud võimaliku uue kahtlusaluse foto:https://twitter.com/BILD/status/811523347741868034
Der Spiegel vahendab, et Saksa föderaalvõimud võivad valmistuda üleriigilise otsingu väljakuulutamiseks kahtlusaluse tabamiseks. Täpsemat infot oodatakse Eesti aja järgi kell 14 algavalt pressikonverentsilt.
Uus info: Der Spiegeli andmeil otsib Saksa politsei 24-aastast tuneeslasest kahtlusalust Anis A.-d, kelle isikuttõendav dokument leiti Berliini jõuluturule sisse põrutanud veoki kabiinist. https://twitter.com/SPIEGEL_English/status/811521241362223105
Uus vahistamine kolmapäeva hommikul ei toonud kaasa mingit edu. Vahistatu ei osutunud Berliini veokirünnaku toimepanijaks, teatas raadiojaam RBB. Kahtlusalune lasti teadete kohaselt uuesti vabadusse. Politsei oletab, et süüdlane on vigastatud. Veoki kabiinist võeti DNA proovid. Seetõttu otsib politsei jälgi kõigist Berliini ja Brandenburgi liidumaa haiglatest.
2016. aasta rünnakud Saksamaal: https://twitter.com/AFP/status/811509269493403648
Berliini politsei on esmaspäevaõhtuse rünnaku kohta Berliinis kogunud üle 500 tõendi. Lisaks tunnistajate ütlustele uurivad uurijad DNA jälgi ja sõrmejälgi. GPS-i andmete järgi otsitakse ründaja mobiiltelefoni. Sellel baasil on võimalik luua pilt ründaja liikumisest.
Poola politsei alustas samuti mõrvajuurdlust.
Poola veokijuhi Lukasz Urbani lahkamise tulemusena saadi teada, et ta elas kuni rünnakuni. Ta istus kabiinis kõrvalistmel, kui terrorist rahva hulka sõitis. Uurija sõnul pidi kabiinis toimuma võitlus. Ilmselt pussitas terrorist poolakat, kui viimane roolist haaras, et inimelusid päästa. Kui veok seisma jäi, lasi terrorist Urbani maha ja põgenes.
„Täna on kurb päev, aga mitte šokeeriv. Berliin on Saksamaa pealinn ja sümbol ning me kartsime, et selline rünnak lõpuks ka Berliini jõuab,” sõnas hukkunutele lilli tooma tulnud berliinlane. http://epl.delfi.ee/news/valismaa/berliinlased-see-on-kurb-paev-aga-mitte-sokeeriv?id=76671582
Paistab, et sündmuste kulg on Berliinis mõnevõrra rahunenud, kuid kuna ründaja on endiselt ilmselt vabaduses, võib olukord iga kell muutuda pingelisemaks. Julgeolekusasutused on kindlasti valmistumas või läbi viimas erinevaid operatsioone ning kontrollimas juhtlõngasid. Seega tasub aegajalt Delfi blogi lahti teha ja uurida, et mis uut selles vallas on toimunud, sest plaanime teid võimalikult jooksvalt asjadega kursis hoida.
Siseminister Andres Anvelt ütles stuudiointervjuus "Aktuaalsele kaamerale", et teisipäeva hommikul toimunud eriteenistuste ja politseijuhtide välkkoosolekul otsustati Tallinna ja kogu Eesti terroriohu taset mitte tõsta."Küll aga jõudsime selleni, et linnapildis tuleb olla rohkem nähtavamal," rääkis Anvelt, kelle sõnul kasutatakse ära ka võimalusi videokontrollimiseks, sest näiteks vanalinn on kaameratega hästi kaetud."Videokontrolli abil on meil võimalik hinnata, kui tekivad liiklusanomaaliad, mis võivad viidata ohule," selgitas siseminister.
Viimased Delfi fotograafi Andres Puttingu tehtud fotod Berliinist näitavad, et sündmuskohta on päeva jooksul toodud suur hulk lilli ja küünlaid.
ISIS ütleb oma avalduses, et ründaja oli nende sõdur ning rünnak oli suunatud "ristisõdijate koalitsiooni kuuluvate riigi elanike" vastu.
ISIS teatas just oma ametliku propagandakanali kaudu, et võtavad vastutuse Berliini rünnaku eest. https://twitter.com/Reuters/status/811289941292576768
Delfi TV stuudios on Priit Simsoni külalisteks antud linnadega lähedasi sidemeid omavad inimesed: Türgis elav inimõiguslane ja ajakirjanik Hille Hanso ning Berliinis resideerunud Eesti Päevalehe kultuuritoimetaja Mari Peegel. http://tv.delfi.ee/saated/arvamusstuudio/arvamusstuudio-kuidas-vaatlevad-hiljutisi-sundmusi-turgis-ja-berliinis-elanud-eestlased?id=76670004
Briti meediast jooksis korra läbi ka väide, et Kölni raudteejaamas on pommiga seotud olukord, aga see osutus koheselt ka valehäireks. See aga näitab, et olukord Saksamaal on ikkagi endiselt ärev ja inimesed erksad.
Reuters: siseministri sõnul on rünnaku motiivid endiselt ebaselged, ründaja võib vabaduses olla. https://twitter.com/ReutersWorld/status/811283853503561728
Berliini jõuluturu rünnaku käigus hukkunud Poola veokijuht oli enne saatuslikku sõitu nimetanud oma sihtkohta "kummaliseks", ütles rünnakus kasutatud veoki omanikfirma juht CNN-i tütarkanalile TVN24. http://www.delfi.ee/news/paevauudised/valismaa/berliini-runnakuks-kasutatud-veoki-omanik-juht-nimetas-paeval-veose-sihtkohta-kummaliseks?id=76671768
Värske kaader Berliini rünnakupaigast päev pärast rünnakut:
Esialgsetel andmetel vabastati kahtlustatav pakistanlane Naved vahi alt, sest tema vastu polnud piisavalt tõendeid:http://www.delfi.ee/news/paevauudised/valismaa/berliini-politsei-vabastas-jouluturu-rundamises-kahtlustatava-vahi-alt?id=76671940
VÄRKSE UPDATE: Rünnakus kahtlustatav mees lasti politsei poolt vabaks, vahendab välismeedia ja teatas just EPLi reporter Mihkel Tamm Berliinist.
Sarnasel teemal värskeid uudiseid Austriast: http://www.delfi.ee/news/paevauudised/valismaa/austrias-peeti-kinni-jouluturu-rundamise-plaanis-kahtlustatav-varjupaigataotleja?id=76671718
Põhja prefekt ütleb, et tekkinud olukorraga arvestatakse ja politsei püüab olla nähtav. https://twitter.com/KristianJaani/status/811259268380917761
Siin ka Merkelist pikem fotoseeria: http://www.delfi.ee/news/paevauudised/valismaa/eesti-paevaleht-ja-delfi-berliinis-berliini-terroripaika-kulastas-silmatorkavalt-rusutud-angela-merkel?id=76670120
Delfi fotograaf tabas täna ka rünnakukohta vaatama tulnud Saksamaa kantsleri Angela Merkeli. "Emake" Merkel oli silmnähatavalt tõsises ja kurvas meeleolus...
Berliini politsei teatab, et 24 haavatut on juba haiglast välja saanud ja oma perede juures. "See sisendab lootust," ütleb politsei.
Berliini politsei teatab, et 24 haavatut on juba haiglast välja saanud ja oma perede juures. "See sisendab lootust," ütleb politsei. https://twitter.com/PolizeiBerlin_E/status/811237887127810048
Berliinis viibiv Tallinnast pärit Jüri toob terrorirünnakujärgset meeleolu kirjeldades välja põlvkondadevahelised erimeelsused: vanemad süüdistavad terrorirünnakutest põgenikke, noored üritavad Saksamaale varjupaika otsima tulnuid kaitsta. http://www.delfi.ee/news/paevauudised/eesti/eestlane-juri-berliinis-vanem-polvkond-suudistab-koiges-pogenikke-noored-kaitsevad-neid?id=76667468
http://www.delfi.ee/news/paevauudised/valismaa/ajajoon-tanavu-toimunud-runnakud-ja-arahoitud-terroriaktid-saksamaal?id=76668042
Berliini politsei leinaminut. https://twitter.com/PolizeiBerlin_E/status/811211099928481792
Münch: nii kaua, kuni kinnipeetu süü on kahtluse all, pole teada, kas tegelik süüdlane viibib veel vabaduses, eriti seetõttu, et relva, millega tapeti Poola veokijuht, pole veel leitud. "Me oleme kõrgendatud häireseisundis," teatas Münch.
Münchi sõnul on seni tuvastatud kuus ohvrit, kes on kõik Saksamaa kodanikud.
BKA juhi Münchi sõnul on endiselt lahtine, kas tegemist oli islamistliku rünnakuga.
Berliini politseipresidendilt Klaus Kandtilt küsiti pressikonverentsil, miks ei olnud jõuluturul betoonpiiret. Kandti sõnul ei ole võimalik kõiki jõuluturge betoonpiiretega varustada. Kandt tunnistas, et on nii palju võimalusi inimeste veokiga tapmiseks.
Liidupeaprokurör Franki sõnul oletatakse terroristlikku tausta. Ta kinnitas, et kinnipeetud mehe suhtes ollakse kahtleval seisukohal.
Saksamaa liidukriminaalameti (BKA) juht Holger Münch ütles, et praegu on tähtis välja selgitada, mis leidis aset enne ja pärast juhtunut. Münch rääkis tõsisest ohuolukorrast, mida rünnak Berliinis kinnitas.
Saksamaa peaprokurör Peter Frank ütles pressikonverentsil, et praegu ei ole selge, kas veokirünnaku toimepanijaid oli üks või mitu. Kinnipeetu ei pruugi lõpuks süüdi olla. Praegu vaadatakse läbi videosalvestusi. Poolakast veokijuht langes inimröövi ohvriks.
http://www.delfi.ee/article.php?id=76666160
Ka Berliini politseipresident Klaus Kandt väljendas kahtlust, kas kinnipeetu ikka on rünnaku toimepanija. "Ei ole kindel, et ta oli tõesti juht," ütles Kandt.
Surmaveoki omaniku, Poola transpordiettevõtja Ariel Zurawski sõnul osutas veokijuht arvatavale ründajale nähtavasti vastupanu. Zurawski, kellele politsei näitas tema nõbu olnud veokijuhi fotot, ütles, et oli kindlalt näha, et mees oli võidelnud.
http://www.delfi.ee/news/paevauudised/valismaa/ajaleht-berliini-politsei-teatel-on-vahi-all-vale-mees?id=76665886
Kahtlusalune oli politseile teada ilmselt seoses ühe seksuaalrünnaku uurimisega.
Ajaleht Die Welt teatab Berliini politseis ringlevatele juttudele viidates, et kinni peetud pakistanlane ei olnudki surmaveoki roolis.
Ajalehe Bild andmetel ei ole relva, millega poolakast veokijuht maha lasti, seni leitud.
De Maizière'i sõnul on kahtlusalune pärit Pakistanist. Ta saabus Saksamaale 2015. aasta 31. detsembril ja registreeriti. Tema varjupaigataotluse menetlus on pooleli, sest mitmed katsed teda küsitleda on ebaõnnestunud.
De Maizière hoiatas sakslasi, et nad oma elustiili Berliini rünnaku pärast ei muudaks. "Ärgem laskem hirmul oma elu kujundada," ütles De Maizière. "Kui me taganeme, on vabaduse vaenlased juba võitnud."
De Maizière'i sõnul pole keegi terroriteo eest vastutust võtnud.
Saksamaa siseministri Thomas de Maizière'i sõnul pole enam mingit kahtlust, et tegemist oli rünnakuga. Veok juhiti tahtlikult rahva hulka. De Maizière'i sõnul on tegemist brutaalse mõrvaga. De Maizière kinnitas, et kahtlustatav eitab tegu. Siseministri teatel jäävad jõuluturud Berliinis üheks päevaks suletuks.
Saksa uudisteagentuur DPA teatas julgeolekuringkondadele viidates surmaveoki kõrvalistmel olnud Poola veokijuht oli väikesekaliibrilisest relvast maha lastud. Kas uurijad on relva juba leidnud, pole praegu teada. Veoki kabiinist leiti verega määrdunud riideid. Hiljem kinni peetud kahtlusaluse juurest ei leitud aga verega määrdunud riideid. Kas see viitab sellele, et mees vahetas enne põgenemist riideid, pole teada.
http://www.delfi.ee/news/paevauudised/valismaa/delfi-video-vaata-milline-olukord-valitseb-berliini-terrorirunnaku-sundmuspaigas?id=76663252
http://www.delfi.ee/article.php?id=76663700
DPA teatab julgeolekuringkondadele viidates, et veokirünnaku 23-aastane kahtlusalune eitab seni kõike.
Ajalehe Die Welt teatel oli surmaveoki juhil alates selle aasta 2. juunist Saksamaal elamisluba. Saksamaale saabus ta väidetavalt 11. veebruaril.
Välisminister Sven Mikser mõistis hukka koletu rünnaku Berliinis. „Avaldan südamest kaastunnet elu kaotanute peredele ja lähedastele ning soovin kannatanutele kiiret paranemist. Oleme sel kurval ajal mõtteis kõigiga, keda see tragöödia puudutab,“ ütles välisminister Mikser. „Berliinis toimunu oli koletu kuritegu kõige inimliku vastu, millel ei saa olla meie ühiskonnas kohta. Mõistan teravalt hukka vägivallateod, mis võtavad süütutelt inimestelt elu ning tekitavad hirmu, meeleheidet ja leina. Avaldame Saksamaa valitsusele solidaarsust ning seisame ühiselt meie väärtuste ja julgeoleku eest,“ rõhutas Mikser.
http://www.delfi.ee/news/paevauudised/valismaa/merkel-lubas-veokirunnaku-eest-nii-karmi-karistust-kui-seadused-lubavad?id=76663406
Kohe rünnatud jõuluturu juures asub keiser Wilhelmi mälestuskirik, kuhu suundus nüüd ka Berliini linnapea Michael Müller.
USA president Barack Obama kinnitas Saksamaa liidukantslerile Angela Merkelile USA toetust terrorirünnaku tagamaade uurimisel, teatas Saksa valitsuse pressiesindaja Steffen Seibert, kelle sõnul toimus teisipäeva hommikul Obama ja Merkeli vahel telefonivestlus. Obama avaldas kaastunnet hukkunute lähedastele ja soovis vigastatutele kiiret paranemist.
Poola transpordifirma omanik Ariel Zurawski kinnitas oma firma veokijuhi surma, ta tundis politseifotolt ära oma nõo. Zurawski sõnul oli tegemist hea autojuhiga, ühe viimase heaga turul. Mehest jäävad maha naine ja 17-aastane laps.
Berliinis laiendati politsei kontrollitavat tsooni ja kõik inimesed aeti veelgi kaugemale. Maha pandi mõõdulindid ja politseitöötajad teevad drooniga õhust fotosid sellest, kuidas kriminalistid töötavad.
Saksa liidumaade siseministrite konverentsi eesistuja, Saarimaa siseminister Klaus Bouillon rääkis pärast rünnakut Berliinis "sõjaseisukorrast". "Me peame konstateerima, et oleme sõjaseisukorras, kuigi mõned inimesed, kes alati ainult head näevad, ei taha seda näha," ütles Bouillon. Politsei hakkab tema sõnul end jõuluturgudel üle Saksamaa rohkem näitama.
Brandenburgi liidumaa siseminister Karl-Heinz Schröter ütles, et veokirünnakus hukkunute hulgas on ka üks mahalastu. Schröter teatas Potsdamis, et ilmselt on tegemist Poola veokijuhiga, kes on tõenäoliselt ohver, mitte süüdlane.
Delfi ja Eesti Päevaleht on Berliinis ka kohapeal ja toovad teieni värskemat infot, pilte ja emotsioone. Berliinis viibiv Eesti Päevalehe ajakirjanik Mihkel Tamm märkis, et juba kilomeetri kaugusel terrorirünnaku sündmuskohast on tänavaid suletud ja tehtud kontrollpunktid, kus kõik autojuhid üle kontrollitakse ja neilt küsitakse, miks neil on vaja alasse siseneda.
Berliini liidumaa pagulaste asjade ameti esindaja Sascha Langenbachi sõnul korraldas eriüksus varahommikul haarangu pagulaste varjupaigas Berliini Tempelhofi lennuväljal. Küsitleti angaaris nr 6 elavat nelja noormeest. Kedagi kinni ei peetud. Alates kella kolmest öösel võttis operatsioonist osa kuni 250 ametnikku. Operatsioon lõppes kell kaheksa hommikul.
Ajalehe Bild andmetel on kahtlusaluse näol tegemist 23-aastase Pakistanist pärit Naved B.-ga.
Ajalehe Bild teatel on kahtlusalune viidud Berliinist Karlsruhesse, kus asub Saksamaa liiduprokuratuur.
Saksa uudisteagentuur DPA teatab julgeolekuringkondadele viidates, et Berliini rünnaku kahtlusalune saabus Saksamaale Balkani rändeteed pidi. Tema isiku täpne kindlaks tegemine on raskendatud, sest ta on kasutanud mitmeid nimesid.
Bundestagi siseasjade komitee peab kolmapäeval eriistungi, kus arutatakse arvatavat terroriakti Berliinis.
http://www.delfi.ee/news/paevauudised/valismaa/pealtnagija-jalitas-berliini-surmaveokit-juhtinud-meest-labi-pargi?id=76660080
Eriüksus tegi teisipäeva hommikul enne kell nelja haarangu ühes angaaris Berliini Tempelhofi lennuväljal. Väidetavalt elas terrorirünnakus kahtlustatu seal varjupaigataotlejate vastuvõtukeskuses.
Täna kell kell 14 Eesti aja järgi toimub Berliinis pressikonverents, kus räägitakse täpsemalt rünnaku teadaolevatest asjaoludest.
Ajalehe Bild andmetel on vahistatud mees, kes surmaveokit arvatavasti juhtis, pärit Pakistanist. Saksamaale saabus ta 2015. aasta 31. detsembril Passau kaudu. Politseile on ta väidetavalt tuttav pisikuritegude tõttu.
http://www.delfi.ee/news/paevauudised/valismaa/gps-i-andmete-jargi-vois-berliini-surmaveoki-juht-esimest-korda-sellise-soiduki-roolis-olla?id=76658838
«Süütute inimeste vastu suunatud rünnakud on meie ühine mure. Sellised teod väärivad ühest ja karmi hukkamõistu,» kirjutas Eesti riigipea kaastundeavalduses Saksamaale. http://www.delfi.ee/news/paevauudised/eesti/president-kaljulaid-avaldas-saksamaale-kaastunnet-me-koik-leiname-sellel-sungel-puhade-eelsel-paeval?id=76658840
Kõige toimunud valguses püstitab Soome ajaleht Ilta-Sanomat kolm küsimust, millele vastuste saamisega tekiks juhtunust veelgi terviklikum pilt. http://www.delfi.ee/news/paevauudised/valismaa/kolm-kusimust-mille-vastused-aitaksid-moista-berliinis-toimunud-terrorirunnaku-tagamaid?id=76658810
Berliini politsei kinnitas veel kord veendumust, et veoauto ei sõitnud jõululaadaliste hulka juhuslikult ja tegemist oli tahtliku terroriaktiga. https://twitter.com/PolizeiBerlin_E/status/811071432667099136
Berliini politsei teatab, et jõululaadal rahvahulka sõitnud veokist leitud Poola päritolu mees ei olnud selle veoki juht rünnaku toimumise ajal. https://twitter.com/PolizeiBerlin_E/status/811060575082004480
"Ma kuulsin karjumist ja me kangestusime ühele kohale. Äkki hakkasid inimesed liikuma ja aitama rusude välja teisi, kes seal olid," ütleb Austraaliast pärit üliõpilane, kes viibis rünnakupaiga vahetus läheduses. http://www.delfi.ee/news/paevauudised/valismaa/austraalia-uliopilane-berliini-sundmuste-keskel-koikjal-oli-veri-ja-vigastatud-inimesed?id=76658600
Taavi Rõivas kirjutas Twitteris, et Berliini sündmused on hirmutavad ja jubeduseni sarnased sellele, mis toimus juulis Nices. Endine peaminister on mõtetes kannatanute ja nende lähedastega. https://twitter.com/TaaviRoivas/status/810944000794513408
Eestlane Berliinis, kui sina või keegi sinu lähedastest vajab informatsiooni või abi, siis hetkel töötab Berliinis infokeskuse number: 0331 505950 https://twitter.com/PolizeiBerlin_E/status/811040501323493380
Donald Trump kirjutas oma Twitteri sissekandesse, et terrorirünnakute valguses peab tsiviliseeritud maailm muutma oma mõtlemismalli. https://twitter.com/realDonaldTrump/status/810988379051610112
Peomeeleolu vahetus vaid mõne hetkega hirmu ja kaosega. Vaata, millised riismed jättis õnnetus endast maha sündmuskohale. https://youtu.be/qtJID-N94Is
Vahetult pärast traagilisi sündmusi Berliinis teatas Välisministeerium, et esialgsete andmete kohaselt eestlased õnnetuses kannatada ei saanud. http://www.delfi.ee/news/paevauudised/eesti/valisministeerium-esialgsetel-andmetel-pole-eestlased-berliinis-kannatada-saanud?id=76658288
http://rahvahaal.delfi.ee/news/uudised/eestlane-berliinis-linnapea-teatas-et-koik-on-kontrolli-all-aga-justiitsminister-et-uurimise-votab-ule-terrorivastane-ametkond?id=76657834


description: USA presidendi Barack Obama administratsioon on väga lähedal sarja meetmete teatavaks tegemisele, et karistada Venemaad sekkumise eest USA 2016. aasta presidendivalimistesse. Nende hulgas on majandussanktsioonid ja diplomaatiline hukkamõist, teatasid USA ametnikud ajalehele Washington Post. - DELFI

title: Washington Post: Obama administratsioon on väga lähedal Venemaa häkkimise eest karistamisest teatamisele

maintext:
USA presidendi Barack Obama administratsioon on väga lähedal sarja meetmete teatavaks tegemisele, et karistada Venemaad sekkumise eest USA 2016. aasta presidendivalimistesse. Nende hulgas on majandussanktsioonid ja diplomaatiline hukkamõist, teatasid USA ametnikud ajalehele Washington Post.
Washington Posti teatel viimistleb administratsioon detaile, mille hulka kuulub oodatavasti ka varjatud tegevus koos küberoperatsioonidega. Teade vastutegevuse avalike elementide kohta võib tulla juba sel nädalal, kirjutab Washington Post.
Ajalehe teatel on Valges Majas nädal aega vaieldud, kuidas muuta 2015. aasta presidendi seadlust, mis oli mõeldud presidendile volituste andmiseks välistele küberrünnakutele vastamiseks, kuid mis ei puuduta valimissüsteemi mõjutamise katseid.
Üks selge viis kasutada seda seadlust Venemaa vastu oleks kuulutada valimissüsteemid osaks USA „kriitilisest infrastruktuurist“. Seadlust võidakse aga ka muuta, et seda saaks rakendada selgelt uue ohu – valimistesse sekkumise – vastu.
Obama administratsiooni ametnikud tahavad lisaks muuta uueks presidendiks valitud Donald Trumpi jaoks keeruliseks nende astutud sammude tagasivõtmise.
Loe veel
Obama andis presidendi seadluse välja 2015. aasta aprillis. Selle järgi on kriitiliste funktsioonidega, näiteks elektritootmise või transpordiga seotud arvutisüsteeme kahjustavate või kommertssaladuste vargusega konkurentsieelise saavate inimeste vastutusele võtmise vahendiks sanktsioonid.
Seadlus lubab valitsusel USA rahvusliku julgeoleku või finantsstabiilsuse ohtu seadnud kübertegevuses osalenud välismaal asuvate isikute varad USA-s külmutada. Sanktsioonidega võidakse ka blokeerida äritehingud nende isikutega ja keelata neil riiki sisenemine.
2015. aasta seadlus ei olnud mõeldud häkkerite vastu, kes varastavad e-kirju ja avaldavad neid WikiLeaksis või püüavad häirida valimisi. Seega peavad võimud tegelema õigusliku akrobaatikaga, et sobitada demokraatide rahvuskomitee e-kirjade häkkimine olemasolevate volituste raamidesse või kirjutama uued volitused.
Mõnede analüütikute hinnangul sobituksid riigi valimissüsteemid termini „valitsusasutused“ alla, mis on üks 16 sisejulgeolekuministeeriumi määratud kriitilise infrastruktuuri sektorist.
Teine võimalus on kasutada seadlust teiste Vene sihtmärkide vastu, näiteks häkkerite vastu, kes on varastanud ärisaladusi, ning siis teha kas avalikult või eraviisiliselt selgeks, et USA peab oma valimissüsteeme kriitiliseks infrastruktuuriks.
Mõte ei ole ainult karistada, vaid ka heidutada.
Sanktsioonid ei ole hõbekuul. Obama on märkinud, et USA-l on juba tohutult sanktsioone venelaste vastu tegevuse eest Ukrainas, mistõttu on küsitav, kas uute sanktsioonide lisamisel oleks mingit mõju Kremli käitumise muutmiseks.
Ametnike sõnul oleks üks variant venelastele kriminaalsüüdistuste esitamine, kuid föderaalne juurdlusbüroo (FBI) ei ole seni kogunud piisavalt tõendeid kriminaaljuurdluse tarvis.

fasttext_language: et


description: Vabaerakonna esimees Andres Herkel oli kriitiline Euroopa Parlamendi saadik Yana Toomi Süüria reisi suhtes. Selgus, et Toomi visiit sattus samale ajale Venemaa föderatsiooninõukogu väliskomitee esimees Konstantin Kossatšovi visiidiga. Kossatšov koos Toomi ja kahe teise Euroopa Parlamendi saadikuga kohtusid ka Süüria president Bashar al-Assadiga. - DELFI

title: Herkel Toomi Süüria reisist: Eesti poliitik ei peaks kaasa aitama Kremli poliitika legitimeerimisele Süürias

maintext:
Vabaerakonna esimees Andres Herkel oli kriitiline Euroopa Parlamendi saadik Yana Toomi Süüria reisi suhtes. Selgus, et Toomi visiit sattus samale ajale Venemaa föderatsiooninõukogu väliskomitee esimees Konstantin Kossatšovi visiidiga. Kossatšov koos Toomi ja kahe teise Euroopa Parlamendi saadikuga kohtusid ka Süüria president Bashar al-Assadiga.
"Eesti poliitik ei peaks kaasa aitama Kremli poliitika legitimeerimisele Süürias. Paraku Yana Toom on seda Kossatšovi visiidil osalemisega teinud," kommenteeris Toom.
"Esiteks peaksid tema tegevusele selge hinnangu andma peaminister Ratas ja tema koalitsioonipartnerid. Siin ei saa piirduda üldsõnalise väitega, et ta ei esindanud Eesti välispoliitikat. Ta esindab peaministri erakonda ja see peaks olema tõele näkku vaatamise koht Keskerakonna esimehele. Jüri Ratasel pole võimalik korraga esindada nii Eesti välispoliitika järjepidevust kui ka Yana Toomi ja Oudekki Loone arusaamist maailmast. See on pikemas vaates võimatu missioon ja ma ootan peaministrilt selget hinnangut Yana Toomi tegevusele," lisas Herkel.
"Samuti peaksid Euroopa liberaalid vastama küsimusele, kas Keskerakond ja Yana Toom on nende esindajad. Minimaalne, mida Eesti peaminister ja Euroopa liberaalid praegu ütlema peaksid on see, et see asi läks nüüd valesti ja Toomi-Kossatšovi-Assadi maailmapilt neile ei sobi - ei selle juhtumi puhul ega edaspidi," nentis Herkel.


description: Jacqueline Sauvage`i nimeline naine kõndis eile õhtul Pariisi vanglast välja pärast kolme aastat trellide taga. Naine, kelle kohus mõistis süüdi ahistava abikaasa tapmises, sai president Francois Hollande`ilt armu. - DELFI

title: Hollande andis teist korda ametiaja jooksul armu, seekord oma vägivaldse mehe tapnud kurva saatusega naisele

maintext:
Jacqueline Sauvage`i nimeline naine kõndis eile õhtul Pariisi vanglast välja pärast kolme aastat trellide taga. Naine, kelle kohus mõistis süüdi ahistava abikaasa tapmises, sai president Francois Hollande`ilt armu.
69-aastane Sauvage mõisteti 2012. aastal 10 aastaks trellide taha pärast seda, kui ta tulistas jahipüssist oma abikaasat kolm korda selga. Päev varem oli nende poeg ennast üles poonud, vahendab CNN Reutersit ja AFP-d.
Hiljem toimunud kohtuistungitel rääkis naine detailselt, kuidas mees teda ahistas, väärkohtles ja häbistas.
Näiteks väitis naine, et tema alkohoolikust mees, Norbert Marot, peksis teda ligi 47 aastat ning ahistas seksuaalselt ja füüsiliselt ka nende kolme tütart. Naine ütles kohtus, et tal oli liiga häbi, et midagi ette võtta.
Kohtuasi köitis laialdast tähelepanu inimõiguslaste, kuulsuste ja poliitikute seas ning see andis perevägivalla debatile hoogu juurde.
Prantsuse president Francois Hollande andis avaliku surve tõttu tänavu jaanuaris naisele osaliselt armu, võimaldades tal pikk vanglakaristus edasi kaevata. Kohtuastmed aga lükkasid naise apellatsioonid tagasi.
Kolmapäeval teatas Prantsuse riigipea avalduses, et "proua Sauvage`i koht pole enam vanglas, vaid oma pere juures". Hollande lisas, et andis seega Sauvage`ile armu ning ta vabastati vanglast otsekohe.
Loe veel
Prantsuse põhiseaduse artikkel 17 ütleb, et presidendil on võimalik anda kurjategijale armu. See oli aga alles teine kord, kui president Hollande seda võimalust kasutas.
2014. aastal andis ta armu ühele pikaaegsemale vangile, 1954. aastal Egiptuses sündinud Philippe El Shennawy`le, kes veetis 1975. aasta pangaröövi tõttu trellide taga lõpuks kokku 38 aastat. Relvastatud röövi eest karistada saanud mees üritas vanglast korduvalt põgeneda, mistõttu tema esialgne 20-aastane karistus pikenes lõpuks aastani 2032.


description: Erakondade rahastamise järelevalve komisjon (ERJK) andis Keskerakonna esimehele Edgar Savisaarele tervislikel põhjustel 6. jaanuarini ajapikendust, et informeerida komisjoni, kuidas ta kavatseb Tallinnale tagasi maksta 116 643 eurot, mille linn kulutas Savisaare valimisreklaamile. - DELFI

title: Savisaar sai tervislikel põhjustel ajapikendust

maintext:
Erakondade rahastamise järelevalve komisjon (ERJK) andis Keskerakonna esimehele Edgar Savisaarele tervislikel põhjustel 6. jaanuarini ajapikendust, et informeerida komisjoni, kuidas ta kavatseb Tallinnale tagasi maksta 116 643 eurot, mille linn kulutas Savisaare valimisreklaamile.
ERJK kohustas Savisaart juba 2015. aasta jaanuaris tagastama keelatud annetus kogusummas 116 643 eurot. Keelatud annetus seisnes Savisaare valimiskampaania kulude tasumises Tallinna linna poolt. Tegemist on "Tallinn liigub" kampaaniaga ning Hiiu staadioni reklaamidega.
Savisaar kaebas komisjoni ettekirjutuse kohtusse, aga kaotas kolmes kohtuastmes ja peab nüüd raha tagastama. Komisjon andis Tallinna linnapea ametist tagandatud Savisaarele aega summa tasuda 10. detsembriks, kuid viimane seda ei teinud.
Savisaare advokaat tegi komisjonile ettepaneku läbirääkimisteks kompromissi leidmiseks. Komisjon andiski Savisaarele aega 23. detsembrini. ERJK liikme Ardo Ojasalu sõnul tuligi 23. detsembril Savisaare kaitsjalt taotlus lükata Savisaare kehva tervise tõttu läbirääkimised edasi 6. jaanuarini.
"Põhimõtteliselt peab Savisaar esitama ettepaneku komisjonile, kuidas kavatseb ettekirjutuse täita," selgitas Ojasalu Delfile. Kui tuleb konkreetne ettepanek, mis sisaldab näiteks maksegraafikut, siis komisjon arutab, kas see on vastuvõetav.
Kuigi on olnud juttu, et Savisaar peab läbirääkimisi ka Tallinna linnaga, siis Ojasalu sõnul pole Tallinn menetlusosaline ja kokkulepe tuleb sõlmida ERJKga.
Kui kokkulepe on olemas, peab Savisaar esitama hiljem ka tõendid, et ta on raha Tallinna linnale ära maksnud.


description: Venemaa presidendil Vladimir Putinil täisväärtuslikku üheksapäevast uusaastapuhkust ei tule, teatas ajakirjanikele Kremli pressisekretär Dmitri Peskov. - DELFI

title: Peskov: Putin on toitumiseelistuste osas väga tagasihoidlik

maintext:
Venemaa presidendil Vladimir Putinil täisväärtuslikku üheksapäevast uusaastapuhkust ei tule, teatas ajakirjanikele Kremli pressisekretär Dmitri Peskov.
„Mis puudutab seda, kuidas president veedab need vabad päevad, siis te teate, et tal praktiliselt ei ole täisväärtuslikke vabu päevi. Nii või teisiti toimuvad telefonikõned, operatiivsetes küsimustes suhtleb ta mitu korda päevas ministrite kabineti liikmetega, saab ettekandeid jõuametkondade ja eriteenistuste liinis – need on igapäevased ettekanded. President saab samuti analüütilisi ettekandeid,“ rääkis Peskov Interfaxi vahendusel.
Peskovi sõnul võib siiski eeldada, et mõningast vaba aega kasutab Putin talle armsa spordiga tegelemiseks. Peskov tuletas meelde, et president mängib jäähokit, ujub ning teeb seda, kui võimalust on, igapäevaselt.
Peskov ei osanud öelda, mis on Putini uusaastalaual. Ta märkis ainult, et „Vladimir Putin on toitumiseelistuste osas väga tagasihoidlik, eelistab absoluutselt tagasihoidlikku ja tervislikku toitu“.
Ülejäänu on Peskovi sõnul presidendi isiklik elu, millesse vaevalt tasub sekkuda.


description: Kaks taksojuhti müüsid ärimees Endel Sifile tehase tarvis maatüki ja pidid teenima sellega pool miljonit eurot. Nüüd pole neil ei maad ega raha, oleksid justkui hoopis ise võlgu. - DELFI

title: HOMSES EKSPRESSIS: Valus õppetund: müü maa miljonärile, jääd ise puupaljaks

maintext:
TÜHJAD PIHUD: Jüri Eelsoo ees on maatükk, mis pidanuks tema ja ta onupja rikkaks tegema, kuid tõi neile hoopis suure jama kaela. Paremal betoonaia taga asub radioaktiivsete jäätmete hoidla.
Kaks taksojuhti müüsid ärimees Endel Sifile tehase tarvis maatüki ja pidid teenima sellega pool miljonit eurot. Nüüd pole neil ei maad ega raha, oleksid justkui hoopis ise võlgu.
Sellest pidi kujunema Jüri Eelsoo ja tema onupoja Jaak Perne jaoks väga kena diil. Nad mõlemad on taksojuhid.
Meestele kuulus Paldiskis kaheksahektariline krunt. Tagastatud maa. Ema lapsepõlvetalu karjamaa. Praegu totaalne võpsik.
Eelsoo räägib, et 2007. aastal pöördusid tema poole „Endel Sifi esindajad“ sooviga maatükk ära osta. Lepiti kokku, et pealtnäha suvaline põllumaa vahetab omanikku nii, et mõlemale onupojale tiksub pangaarvele üle nelja miljoni krooni ehk 260 000 euro.


description: Esimesel jõulupühal suri 53-aastasena laulja George Michael, kes 1980. aastatel sai tuule tiibadesse ansambli Wham! ridades ja tegi hiljem edukat soolokarjääri. - DELFI

title: FOTOD 1980ndatest tänapäevani: vaata jäädvustusi George Michaelist läbi aastakümnete


description: USA-s Chicagos tulistati jõulunädalavahetusel alates reede pärastlõunast kuni esmaspäeva pärastlõunani 57 inimest, kellest suri 11. Veel üle tosina inimese seisund kvalifitseeriti tõsiseks või kriitiliseks. - DELFI

title: Chicagos tulistati jõulunädalavahetusel 57 inimest, hukkus 11


description: Narva haigla nõukogu otsustas lasteosakonda mitte sulgeda ja vajadusel taotleda finantseerimist linna eelarvest. - DELFI

title: Narva haigla lasteosakond jätkab tööd


description: Valitsus arutab homsel istungil Tallinna ülikooli (TLÜ) ja Eesti muusika- ja teatriakadeemia (EMTA) kuratooriumides senise liikme Mailis Repsi asendamist Marina Kaljuranna ja Aadu Mustaga. - DELFI

title: Marina Kaljurannast saab tõenäoliselt TLÜ kuratooriumi liige


description: Terviseamet ei tuvastanud meedikute vigu ega haigla puudujääke veebruarikuises kurbloos, kui surid eelviimast kuud rase naine ja tema veel sündimata laps. - DELFI

title: Terviseamet teeb Pelgulinna sünnitusmajale ettekirjutuse


description: Ajalehe Süddeutsche Zeitung uuringu järgi on 2016. aastal Saksamaalt oma päritolumaa suunas lahkunud üle 55 000 sisserändaja. Nad saavad Saksa riigilt raha ning mõned ennetavad sellega sunniviisilist tagasisaatmist. - DELFI

title: Saksamaalt on tänavu vabatahtlikult koju sõitnud üle 55 000 varjupaigataotleja

maintext:
Ajalehe Süddeutsche Zeitung uuringu järgi on 2016. aastal Saksamaalt oma päritolumaa suunas lahkunud üle 55 000 sisserändaja. Nad saavad Saksa riigilt raha ning mõned ennetavad sellega sunniviisilist tagasisaatmist.
Saksamaalt kodumaale tagasipöördujate arv on viimase 16 aasta suurim, selgub migratsiooni ja pagulaste liiduameti (BMF) andmetest. Enamik neist on pärit Lääne-Balkanilt, neil puudub võimalus saada Saksamaal alalist elamisluba ning nad peavad nii sunniviisilist tagasisaatmist ennetama, kirjutab Süddeutsche Zeitung.
Väljasaatmiste arv, hinnanguliselt 25 000, ei moodusta sel aastal Saksamaal pooltki vabatahtlike tagasipöördujate arvust. Vabatahtlikul naasmisel on kõigi osapoolte jaoks eelised: need on inimlikumad kui väljasaatmised, sest politsei ei käi öösel inimesi ära viimas, vaid nad otsustavad teadlikult ja kavandavad oma kojusõitu.
Lisaks sellele ei karistata vabatahtlikke tagasipöördujaid mitmeaastase sissesõidukeeluga. Võimud omakorda hoiavad kokku kulusid. Kes ikkagi Saksamaale tagasi sõidab, et alaliselt sinna jääda, peab reeglite järgi tagasipöördumisraha tagasi maksma.
Kuni novembrini on Albaaniasse tagasi pöördunud 15 000 inimest. See on kaugelt suurim grupp sel aastal. Järgmistel kohtadel on 5000 inimesega Serbia, Iraak ja Kosovo. Märkimisväärselt on suurenenud eelkõige Afganistani, Iraani ja Iraaki naasnute arv. Afganistani on kuni novembrini vabatahtlikult tagasi sõitnud üle 3200 inimese, mida on kümme korda rohkem kui eelmisel aastal.
Loe veel
Saksa liiduvalitsus tahab vabatahtlikku tagasipöördumist rohkem edendada. Alates veebruarist plaanitakse lisaks standardfinantseerimisele siseministeeriumi teatel programmi „Starthilfe Plus“ („Stardiabi Pluss“). Mida varem sisserändajad kojusõidu kasuks otsustavad, seda suurem on stardiraha.
Kui näiteks viieliikmeline perekond otsustab enne negatiivset otsust varjupaigataotluse kohta kodumaale tagasi pöörduda, võib ta saada põhitoetusele lisaks 4200 eurot. Põhitoetus sisaldab reisikulusid, reisitaskuraha ja stardiabi, mis on riigist ja laste vanusest sõltuvalt umbes 1000-3000 eurot.
Saksamaa arenguabiministeerium tahab 2017. aasta esimeses kvartalis hakata tagasipöördujatele pakkuma oma programmi „Migration und Entwicklung“ („Migratsioon ja areng“). Tagasipöördujatele antakse nõu ja aidatakse kaasa nende reintegreerumisele kodumaal. Eelkõige tahetakse keskenduda Marokost, Tuneesiast, Nigeeriast, Kosovost, Serbiast ja Albaaniast pärit inimestele.
Vabatahtlikele tagasipöördujatele on ka erinevaid pakkumisi liidumaade ja kohalike omavalitsuste poolt, kus sisserändajad elavad.


description: Türgi siseministeeriumi teatel peeti eelmisel nädalal võimude poolt kinni 1682 ja arreteeriti 516 inimest peamiselt seoste pärast eksiilis elava islamivaimuliku Fethullah Güleni võrgustiku Hizmetiga. - DELFI

title: Türgis peeti jõulunädalal kinni enam kui 1500 inimest


description: Filipiinide president Rodrigo Duterte ütles teisipäeval peetud kõnes, et ta on ühe inimese helikopterilt alla visanud ning lubas samamoodi kohelda ka korruptante. - DELFI

title: Duterte: korrumpeerunud ametnikud visatakse helikopterilt alla, olen seda varemgi teinud

maintext:
Filipiinide president Rodrigo Duterte ütles teisipäeval peetud kõnes, et ta on ühe inimese helikopterilt alla visanud ning lubas samamoodi kohelda ka korruptante.
„Kui sa oled korrumpeerunud, siis ma panen su helikopterisse, sõidan Manilasse ja viskan su tee peal alla,“ lubas Duterte. „Ma olen seda varemgi teinud, nii et võin seda ka uuesti teha.“
Ajaleht Philippine Star kirjutab, et kõne hilisemas osas kirjeldas president intsidenti, kus ta olevat Davao linnapeana püüdnud kinni vägistajatest inimröövlid. Seejärel märkis Duterte, et inimeste kopterist väljaviskamine peab toimuma kindlal kõrgusel, et laiba purunemine maapinnal liiga suurt segadust ei tekitaks.
Detsembri alguses rääkis Duterte raadiointervjuus samuti inimröövlite hukkamisest, seekord mahalaskmise läbi. Filipiinide justiitsminister Vitaliano Aguirre märkis tookord, et presidendile meeldib kasutada kujundlikke liialdusi. ÜRO inimõiguste ülemkomissar Zeid Ra'ad Al Hussein märkis, et kui president avalikult tapmisi tunnistab, peaksid Filipiinide õiguskaitseorganid alustama korrakohast juurdlust.


description: Möödunud nädalaga on märgatavalt kasvanud gripilaadsete ja teistesse ülemiste hingamisteede viirusnakkustesse haigestumiste arv. - DELFI

title: GRAAFIK: Grippi haigestunute hulk kolmekordistus, levikut hinnatakse laialdaseks


description: 16. detsembril surnuna leitud NATO hangete agentuuri peaaudiitor Yves Chandelon sooritas enesetapu, teatas surma uurimist juhtiv prokurör Vincent Mack teisipäeval. - DELFI

title: Prokuratuur: Belgias surnuna leitud kõrge NATO audiitor sooritas enesetapu


description: Euroopa Komisjoni transpordi peadirektoraadi peadirektor Henrik Hololei ütles lõppevale aastale tagasi vaadates, et tänavuse aasta puhul on maailm aasta kokkuvõttes muutunud vähem turvaliseks ning varem ei ole see nii olnud. - DELFI

title: Henrik Hololei: varem pole tulnud aastale tagasi vaadata ja öelda, et maailm on nüüd vähem turvaline ja ettearvamatum

maintext:
Euroopa Komisjoni transpordi peadirektoraadi peadirektor Henrik Hololei ütles lõppevale aastale tagasi vaadates, et tänavuse aasta puhul on maailm aasta kokkuvõttes muutunud vähem turvaliseks ning varem ei ole see nii olnud.
"See on üks väheseid aastalõppe, kus sa vaatad aastale tagasi ja ütled, et maailm on vähem turvaline ja vähem ettearvatav kui aasta tagasi," ütles Hololei Kärt Anveltile aastalõpuintervjuus.
"Tavaliselt on mingi positiivne progress kõigest hoolimata. Aga tänavusele aastale tagasi vaadates seda öelda ei saa. Ei ole vaja kaugele tagasi minna, piisab mõni päev - Berliin. Kõige läbivam joon ongi terrori tulek Euroopasse. See on saanud osaks igapäevaseks ohust, mida Euroopas ei ole aastaid tunnetaud," sõnas Hololei.
"See on paljude jaoks muutnud hoiakuid ja pole imestada, et inimesed ei tea, kuhu suunda minna ja teevad ootamatuid valikuid. Riigi ülesanne on tagada ohutus, turvalisus, julgeolek. Riik peab sedakaudu ka endale usalduse tagasi võitma, need, kes vastutavad ja parajasti võimu juures on," ütles ta.
Ootamatutest kõige ootamatum oli Hololei sõnul Donald Trumpi valimine USA presidendiks. Samuti oli ootamatu Brexit, mille kohta veel pool aastat hiljemgi pole teada, mida see täpselt tähendab. Samuti Türgi putšikatse, mis pole samuti enneolematu, aga praegu tundus siiski teatav stabiilsus olevat kujunenud. "Kõige kurvem on see, mis on juhtunud Süürias, eriti just viimasel aja Aleppos, mida me kõik jõuetult pealt vaatame."
Loe veel
Hololei sõnul oli tal seni usk, et inimesed on võimelised ajaloost õppima, aga 2016 on näidanud, et kipume kogemusi unustama ja et tekkinud uus olukord on muutnud ka inimeste ootusi.
"2016. on toonud meie teadvusesse kübersõja. Mil viisil on kasutatud kübervõimalsi, mõjutamaks valimisi, levitamaks valesid, ründamaks süsteeme - millest kõigest sugugi avalikkus ei tea ja teinekord parem ongi, et ei tea -, see näitab, et selline tegevus on väga sügavale läinud," ütles Hololei.
"Kübertegevusega on võimalik tekitada rohkem kahju kui nähtava terroriaktiga. Nähtav terroriakt ja inimeste suremine võtab esimese tähelepanu. Aga kübertegevusega võid halvata tuhandeid, sadu tuhandeid miljoneid inimesi, kui on väga pahatahtlik plaan," selgitas Hololei.


description: Osal Pääsküla elanikest tuli jõulud veeta keemiahaisu sees, kuna piirkonnas on kanalisatsiooni sattunud kemikaale. Kohalik elanik kardab, et ka aastavahetus tuleb mööda saata sama kemikaali sisse hingates. - DELFI

title: Pääskülas levib kemikaalihais: terved pühad olime ksüleeniuimas!

maintext:
Osal Pääsküla elanikest tuli jõulud veeta keemiahaisu sees, kuna piirkonnas on kanalisatsiooni sattunud kemikaale. Kohalik elanik kardab, et ka aastavahetus tuleb mööda saata sama kemikaali sisse hingates.
Pääsküla kandi elanik kurtis Delfile, et Raba tänava, Põllu tänava, Vabaduse puiestee ja Rännaku puiestee kandis on keegi kanalisatsiooni valanud ksüleeni, mistõttu seal tänav juba pikemat aega haiseb. „Sama oli ka enne jõulupühi. Hais pressib ka majadesse. Terved pühad olime ksüleeniuimas,” sõnas kohalik.
Teadmata, kuhu pöörduda, tehti jõulude ajal kaks väljakutset ka päästeametile. Põhja päästekeskuse pressiesindaja Indrek Hirs ütles Delfile, et ühel korral sõitis kohale Lilleküla ja teisel korral Nõmme komando, kuid midagi teha nad kohapeal ei saanud. Kohale saadeti aga päästeameti erikeemia talitus, kes tegi õhust mõõtmisi, kuid ohtu elule ja tervise ei tuvastatud.
Nõmme linnaosa valitsuse teatel tuvastati piirkonnas kanalisatsioonisüsteemi kemikaalireostus juba 21. detsembril. Hais aga püsib jätkuvalt ja juhtumiga on asunud tegelema keskkonnainspektsioon, kes uurib kemikaali kanalisatsiooni sattumise põhjuseid. Keskkonnainspektsiooni pressiesindaja Himot Maran ütles Delfile, et inspektsioon on olukorrast teadlik ja tegeleb tausta väljaselgitamisega.
Loe veel
Haisust vabanemiseks puhastas Tallinna Vesi eelmisel ehk jõulunädalal korduvalt kanalisatsioonitorustikku, kuid keemiahais on endiselt mitme maja keldris ja esimese korruse ruumides. Täna käis kohapeal ka Delfi fotograaf, kes eriti kanalisatsioonikaevude juures teravat haisu tundis. Ta märkis, et hais on tõesti ebameeldiv ja eriti tugev tuulutusluugiga kanalisatsioonikaevu juures.
Nõmme linnaosa valitsus lisas, et reostus on fikseeritud ja selle tagajärgede likvideerimisega tegeleb Tallinna Vesi. Paraku pole hetkel teada, kui kaua haisu likvideerimine aega võtab, kuid puhastustööd kestavad linnaosa valitsuse kinnitusel seni, kuni reostus on likvideeritud. „Leviv keemiahais ei ole inimestele ohtlik, kuid võib tekitada ilmseid ebamugavusi, kui hais satub eluruumidesse,” nentis linnaosa valitsus.
Haisu likvideerimisega tegeleva ASi Tallinna Vesi pressiesindaja Maret Martsepp ütles Delfile, et nad on probleemist teadlikud ja tegelevad olukorra lahendamisega koostöös Tallinna kommunaalameti, terviseameti, päästeameti, Nõmme linnaosa valitsuse ja keskkonnainspektsiooniga.
„Oleme käinud kohapeal ja proovisime teha kõike ebameeldiva lõhna likvideerimiseks. Tegeleme probleemi lahendamisega ka praegu,” kinnitas Martsepp. Ta lisas, et päästeameti andmetel on ainete kontsentratsioonid madalad ega ohusta tervist.
„Tegeleme [haisu] allika asukoha tuvastamisega, oleme torustiku pesnud survepesu seadmete abil ning oleme ka antud torustiku ventileerinud ja loputanud. Koostöös päästeameti demineerimiskeskuse erikeemia talitusega proovime leida lahendusi, kuidas haisu neutraliseerida,” sõnas Martsepp.
Probleemi arutamiseks koguneti kommunaalametisse nõupidamisele
Tallinna kommunaalameti juhataja Ain Valdmann ütles Delfile, et päästeameti läbi viidud analüüsi andmetel leidus proovis olmekeemia komponente, nagu tolueen, fenool ja p-ksüleen, kuid seda madalas ehk mitte ohtlikus kontsentratsioonis. Valdmann märkis, et ebameeldiv lõhn ei ole seotud ainult ksüleeniga.
Valdmann lisas, et reostuse allika otsimisega tegelevad päästeameti ja keskkonnainspektsiooni töötajad ja reostuse allikas asub ilmselt samas elamupiirkonnas.
Probleemi põhjuse ja lahenduse leidmiseks toimus täna kell 12.30 Tallinna kommunaalametis ka nõupidamine, kuhu olid kutsutud päästeameti, keskkonnainspektsiooni, häirekeskuse, terviseameti, Nõmme linnosa valitsuse ja AS Tallinna Vesi esindajad.
„Vahetati informatsioone ja lepiti kokku edasistes tegevustes. Allika väljaselgitamisega tegeletakse. AS Tallinna Vesi tegeleb koostöös probleemi lahendamiseks kaasatud pooltega piirkonna kanalisatsioonitrassist tuleneva haisu põhjustajate likvideerimisega,” võttis Valdmann tegevused kokku.


description: "Lõpetatud laused" on rubriik, milles oma kogemusi jagavad väärikad kaasteelised. - DELFI

title: Lõpetatud laused: Olev Remsu

maintext:
"Lõpetatud laused" on rubriik, milles oma kogemusi jagavad väärikad kaasteelised.
VIIMATI NAASIN EESTISSE
Uus-Meremaalt novembris. Rõõm oli näha ja teada saada, et brittide genotsiidi üle elanud maoorid on tõusuteel. Usun, et tulevik on nende päralt.


description: Euroopa Komisjoni president Juncker otsustas, et Ansip pärib enne talle allunud sakslasest digivolinik Oettingeri peadirektoraadi. - DELFI

title: Seni Brüsselis portfellita olnud Ansip saab Junckeri otsusega oma „ministeeriumi“

maintext:
Euroopa Komisjoni president Juncker otsustas, et Ansip pärib enne talle allunud sakslasest digivolinik Oettingeri peadirektoraadi.
Sügisel otsustas Euroopa Komisjoni bulgaarlasest asepresident ja eelarvevolinik Kristalina Georgieva, et lahkub uuest aastast oma seniselt Brüsseli töökohalt ja läheb hoopis Maailmapanga palgale. See käik tõi kaasa Komisjoni sisese vastutusvaldkondade ümbermängimise, mis päädis kolmapäeval Komisjoni asepresidendi Andrus Ansipi tööd puudutava otsusega.
Alates kahe aasta tagusest Jean-Claude Junckeri Komisjoni ametisse saamisest oli Eesti endine peaminister Ansip määratud Komisjoni presidendi asetäitjaks, kelle ülesandeks oli digivaldkonna arendamine üldiselt kogu EL-i vastutusalas.
Ent päris kitsalt tegeles „digimajanduse ja –ühiskonna“ arendamisega hoopis sakslasest volinik Günther Oettinger, kes formaalselt allus Ansipile, kuid omas eestlase ees suurt eelist. Nimelt allus omakorda Oettingerile nö Komisjoni digiasjade ministeerium ehk peadirektoraat, mis on peamiseks mootoriks õigusaktide eelnõude või vajalike analüüside koostamisel. Ansipil oli kasutada vaid tosinkond inimest oma kabinetis, kes võisid küll poliitilist suunda näidata, kuid kes Komisjoni bürokraatiamasinavärki ei asendanud.
Loe veel
Ajutine alaliseks?
Kuid peale Georgieva lahkumist teatas Juncker, et edutab EL-i kõige suuremast liikmesriigist ehk Saksamaalt pärit voliniku Ansipi alluvusest uuest aastast bulgaarlase koha peale ja teeb temast samuti asepresidendi. Sisuliselt oli peale seda paar kuud lahtine, mis saab Oettingeri vanast digiasjade peadirektoraadist ehk lihtsamalt ministeeriumist.
Eile lõpetas Juncker spekulatsioonid ja andis teada, et Oettingeri endine vastutusala antakse vähemalt mõneks ajaks Ansipile, mis tähendab, et senisest nö portfellita asepresidendist saab nö täisministeeriumiga asepresident.
„Asepresident Ansipi praegused ülesanded näevad juba ette enamuse selle portfelli peamiste sisuküsimuste koordineerimist. Arvestades tema kogemust, teadmisi ja häid suhteid liikmesriikidega, Euroopa Parlamendi, peaministrite ja ministrtitega, on ta ideaalne inimene selle portfelli järjepidevuse tagamiseks sel ajutisel perioodil,“ seletas Komisjoni pressiteenistus Junckeri motiive.
Vähemalt esialgu on tegemist ajutise olukorraga, sest Bulgaaria pole veel nimetanud riigi uut volinikukandidaati lahkuva Georgieva asemel. Kuid riigis on hetkel valitsemas poliitiline patiseis, mis ei lahene veel niipea ja seetõttu ei pruugi Sofia suuta kiiresti uut volinikku leida. Ja kui leiavadki, siis pole kindel, et Juncker usaldaks talle kindlasti digiportfelli, sest Komisjoni president jagab ülesandeid ka konkreetse inimese isikuomadusi arvestades. Seetõttu leidub Brüsselis ka neid, kes arvavad, et Ansip võib jääda Komisjoni digiasjade peadirektoraadi eest vastutama oma ametiaja lõpuni.


description: Hollandi prokuratuuril on tõendid, et arvatav Berliini veokirünnaku toimepanija Anis Amri reisis läbi Hollandi, ning alustatud on kriminaaljuurdlust. - DELFI

title: Berliini jõuluturu ründaja reisis ilmselt läbi Hollandi

maintext:
Foto: HO, AFP
Hollandi prokuratuuril on tõendid, et arvatav Berliini veokirünnaku toimepanija Anis Amri reisis läbi Hollandi, ning alustatud on kriminaaljuurdlust.


description: Detsembrikuise narkoreidi käigus saadi kahe päevaga kätte nii fentanüüli, kanepit, amfetamiini kui ka ecstasyt. 14 kinnipeetu seas oli kaks alaealist ning üks tagaotsitav. - DELFI

title: POLITSEI REIDIVIDEO: Politsei tabas kahe päevaga 14 diilerit, keelatud aineid leiti ka aluspükstest

maintext:
Detsembrikuise narkoreidi käigus saadi kahe päevaga kätte nii fentanüüli, kanepit, amfetamiini kui ka ecstasyt. 14 kinnipeetu seas oli kaks alaealist ning üks tagaotsitav.
Kinnipidamised leidsid aset üle terve Tallinna ning näiteks ka Maardus. Sel korral pöörati erilist tähelepanu linnatänavatel tegutsevatele diileritele.
Ühel kinnipidamisel Lasnamäel leiti mehe aluspesust minigrip kilekotikesed, milles oli pastataoline aine. Narkopolitseinikel on alust arvata, et tegemist võib olla amfetamiiniga. Ka mehe autost leiti sarnast ainet.
Kinnipeetul leidsime aluspükstest pastataolist ainet-test näitas, et amfetamiini. Meile sealt otsida ei meeldi😷, kuid tarvitajatele vist ok.— Urmet Tambre (@UrmetTambre) December 16, 2016
Lisaks peeti Maardus kinni mees, kelle läbiotsimise käigus leiti tema asjade seast uimasteid. Tema kinnipidamise hetkel sõitis ta rattaga, mille sadulakatte alt leiti veel narkootilist ainet.
"Iga uus müüdud doos toetab kuritegevust ja annab narkomüüjatele põhjust veelgi enam keelatud aineid tänavale tuua ja narkoturul võimaluse eksisteerida," tõi välja PPA Põhja prefektuuri narko- ja organiseeritud kuritegude talituse juht Leho Laur.
Loe veel
"Mis on aga kõige hullem, on see, et sa ei tea kunagi, mis ainet sa saad. Kas minigripis onn amfetamiin või hoopiski mingisugune keemiline ühend, mis võib sekundiga tappa," sõnas Laur.
"Tihtipeale ei proovita vaid kord, vaid käima läheb omamoodi surmaratas. Iga järgmine annus narkootikume on keha mürgitamine, kust tagasitee on väga raske. Kahjuks võtavad aga selle tee ette tihtipeale nii noored koolilapsed, edukad ärimehed kui ka vanemaealised, kes lihtsalt loodavad leida lõõgastust mõistmata raskeid tagajärg, mida see valik toob," märkis Laur.
Viisime läbi narko müügi tõkestamiseks politseireidi Tänav. 2 päevaga tabasime 14 müüjat. Konf. ainete seas oli ka tapvat karfentanüüli.⚰— Urmet Tambre (@UrmetTambre) December 18, 2016
Politsei jagas Delfiga videot ühe korteri läbiotsimiselt. Nii lauasahtlist kui ka pesukapist leiti suures koguses kanepit.
Põhja prefektuuri narkopolitsei pidas Tallinnas ja Harjumaal detsembrikuu alguses toimunud suuroperatsiooni käigus kinni 14 narkokuriteos kahtlustatavat, kellelt saadi kätte erinevaid narkootilisi aineid nagu fentanüül, kanep ja ecstasy.
Kinnipidamiste käigus leiti kahtlustatavatelt amfetamiini umbes ligi 30 grammi, kanepit umbes 220 grammi , fentanüüli ning eriti ohtlikku karfentanüüli ning ligi 500 ecstasy tabletti. Lisaks avastati läbiotsimiste käigus ka sularaha.
Kahtlustatavate seas oli ka kaks alaealist ning üks tagaotsitav.


description: Vene uudisteportaal LifeNews avaldas lindistuse täna Musta mere kohal alla kukkunud Venemaa sõjaväelennuki meeskonna ja lennujuhtide vahelisest vestlusest. - DELFI

title: Avaldati lindistus Vene lennuki meeskonna ja lennujuhtide viimasest vestlustest


description: President Kersti Kaljulaid vaatas vahetult enne pühi läbi oma esimesed süüdimõistetute armuandispalved ning otsustas mitte rahuldada ühtegi 33 palvest. - DELFI

title: Jätkab Ilvese karmi joont: president Kaljulaidilt ei saanud tema esimese sellelaadse otsusega armu ükski palve esitanud 33 kurjategijast


description: Endise presidendi Tarja Haloneni arvates ei vaja Soome oma julgeoleku tagatiseks NATO-t. Samuti leiab Halonen intervjuus ajalehele Helsingin Sanomat, et meedia suurendab Läänemere piirkonna pingeid. - DELFI

title: Tarja Halonen: Soome ei vaja NATO-t, meedia paisutab Läänemere piirkonna pingeid

maintext:
Endise presidendi Tarja Haloneni arvates ei vaja Soome oma julgeoleku tagatiseks NATO-t. Samuti leiab Halonen intervjuus ajalehele Helsingin Sanomat, et meedia suurendab Läänemere piirkonna pingeid.
Poliitilist diskussiooni Soomes valitsevad praegu Läänemere piirkonnas pingestunud õhkkond ja mure Venemaa pärast. Julgeolekukeskkonna kiire halvenemine tekitab hirmu ka igapäevaelus, kirjutab Helsingin Sanomat.
„See on see Soome vaim. Ja meedias seda paisutatakse,“ kommenteeris Halonen.
Tegelikult ei ole olukord Läänemerel Haloneni arvates nii pingeline, nagu uudiste põhjal võiks arvata.
„Hirmu tekitamine on julgeolekupoliitikas halvim. Siis, kui inimesed kardavad, juhtub liialdusi ühelt ja teiselt poolt,“ ütles Halonen.
Konfliktihirmu Läänemerel õhutavad Haloneni sõnul osalt Soome enda sõjamälestused, aga ka Balti riikide ja Poola hirmud.
„Venemaa käitumine ja kübersõda on teinud endise Nõukogude Liidu mõjupiirkonna alad põhjusega ärevaks. Ukraina on nii lähedal. Nende hirmud mõjupiirkonnamõtlemise naasmise ees tulevad siis ringiga meilegi,“ ütles Halonen.
Loe veel
Presidendiks olles võrdles Halonen Eestit vägivaldses abielus oleva naisega, kes kardab pidevalt oma mehe ehk Venemaa uusi lööke.
„Mind sõimati minu sõnade eest läbi,“ tunnistas Halonen nüüd tagantjärele. „Peab eriti olema ettevaatlik, et mitte hakata süüdistama Balti riike või Poolat. Neil on teistsugune ajalugu ja neil on suuremgi põhjus karta, et ajalugu kordub.“
Halonen rõhutas, et Soome on traditsiooniliselt tahtnud vältida olukorra teravaks minemist Venemaaga.
„Me ei taha olla naiivsed, aga me ei taha teravaks minna. Meil on olnud Nõukogude Liiduga kaks sõda. Me ei pea Venemaa käitumist ka riskivabaks,“ lausus Halonen. „Isoleerimine ja üksi jätmine ei tee inimestest ega riikidest siiski teistest paremaid.“
Halonen ei tahtnud hinnata, miks toimib Venemaa president Vladimir Putin praegu nii, nagu toimib.
„Ma ei ole mingi Putini hingearst,“ teatas Halonen.
Viimati kohtus Halonen Putiniga oktoobri lõpus, esimest korda paariaastase vaheaja järel.
„Kõigile neile, kellel on praegu ameti või positsiooni tõttu võimalus, ütleksin, et lausa õigus ja kohustus Putiniga kohtuda, ütlen, et suhelge. Ei pea ütlema, et räägi sina, vaid rääkige ise,“ andis Halonen nõu.
Suhtumises NATO-sse on Halonen endiselt jäik: ta on alati olnud Soome NATO liikmeks astumise vastu.
NATO partnerlus annab Haloneni arvates juba piisavalt julgeolekut. Ka selge enamus soomlastest on endiselt NATO liikmelisuse vastu.
„Ma olen püüdnud esindada soomlaste seisukohta,“ ütles Halonen.
Haloneni eelkäija, president Martti Ahtisaari oli seevastu avalikult NATO liikmelisuse poolt ka Haloneni ametiajal.
„Mind on isegi esitletud Ühendriikide presidendile George W. Bushile naisena, kes hoidis ära Soome NATO liikmelisuse,“ meenutas Halonen.
Haloneni meelest ei ole NATO Soome julgeoleku jaoks lahendus.
„NATO on vaid üks asi teiste hulgas. Sõnumi saatmine, et NATO liikmelisus lahendab julgeolekus kõik, on väga piiratud,“ märkis Halonen. „On loomulikult täielikult praeguse poliitilise juhtkonna asi otsustada, mida nad teevad. Mul ei ole olnud mingeid raskusi vabariigi presidendi Sauli Niinistö kursi heakskiitmisega.“
Halonen hoiatas liiga kitsa vaatega julgeolekualase mõtlemise eest. Ta viitas muu hulgas endise kaitseministri Jyri Häkämiesi sõnadele Washingtonis kümmekond aastat tagasi. Häkämies nimetas oma palju kära tekitanud kõnes Soome jaoks kolm julgeolekualast väljakutset: Venemaa, Venemaa ja Venemaa.
„Häkämies võttis julgeoleku kohta geopoliitilise seisukoha. Talle öeldi küll, et kas seda on päris vaja välja pakkuda. On üsna lihtsustav öelda, et teatud laadi naabrid on risk,“ ütles Halonen. „Naabreid ei saa valida. Saame siiski valida oma suhtumisviisi naabritesse, omalt poolt. See ei tähenda loomulikult, et naaber valib automaatselt samamoodi, aga need asjad on vähemalt omavahel vastasmõjus.“


description: Brasiilia politsei teatas, et Kreeka suursaadik Brasiilias tapeti kohaliku politseiametniku poolt. Politseinikku kahtlustatakse varasemas armuafääris saadiku abikaasaga, kirjutab BBC. - DELFI

title: Brasiilia politsei teatel tappis Kreeka suursaadiku politseiametnik


description: 23. septembril palus politsei abi 33-aastase Aleksei leidmisel. 23. detsembril õnnestus mees leida. - DELFI

title: Politsei leidis kolm kuud kadunud olnud mehe


description: Atlandi-ülesel lennul suri jõululaupäeva õhtupoolikul 10-aastane tüdruk. - DELFI

title: 10-aastane tüdruk suri jõululaupäeval lennul Torontost Londonisse


description: Kui oled otsustanud oma elus imesid korda saata, siis hakkavad su lähikonda tekkima optimistlikud, elul sarvist hoidvad inimesed. - DELFI

title: Ees ootab paljutõotav tulevik

maintext:
Kui oled otsustanud oma elus imesid korda saata, siis hakkavad su lähikonda tekkima optimistlikud, elul sarvist hoidvad inimesed.
On sul uus kalendermärkmik juba soetatud? Ja oled sa ennast aastate jooksul jälginud, mille põhjal sa selle valid? Kalendermärkmik on ju üks neid argielukaaslasi, mis saadavad meid päevast päeva, ja isegi kui me sellele tähendust ei omista, mõjutab see ese meid alateadlikult.
Suur või väike? Kui sul on tihedalt meelde jätmist vajavaid ülesandeid, siis valid vahest kopsaka, raamatumõõtu päeviku ja lohistad seda vapralt igale poole kaasa. Võib-olla oledki oma elu rööprapsimisega liiga raskeks korraldanud? Ehk annab uuel aastal kohustusi vähendada?


description: Peaministrile saabub iga päev kümneid jõulutervitusi nii Eestist kui välismaalt, sealhulgas näiteks Briti peaministrilt Theresa Maylt. - DELFI

title: DELFI FOTOD: Peaminister on saanud üle paarisaja jõulutervituse

maintext:
Peaministrile saabub iga päev kümneid jõulutervitusi nii Eestist kui välismaalt, sealhulgas näiteks Briti peaministrilt Theresa Maylt.
Reede lõunal oli Stenbocki majas kibekiire tööaeg - peaminister andis aastalõpuintervjuusid, riigikantselei töötajad saatsid laiali veel viimaseid jõulutervitusi.
Keskpäevaks oli peaminister Jüri Ratasele saabunud rohkem kui 200 jõulukaarti üle maailma.
Riigikantselei tugitegevuse osakonna protokollireferendi Kai Truu sõnul pole veel suurem osa välisriikide peaministrite ja presidentide jõulutervitusi kohale jõudnud ning neid on oodata veel uuel aastalgi.
Eesti ametiasutuste, omavalitsuste, kirikute, ettevõtete ja eraisikute jõulutervitused on aegsasti Stenbocki majja saabunud ning koos väheste välisriikide esindajate kaartidega aknalaudadele sätitud.
Ratast on jõulude puhul tervitanud näiteks Jaapani suursaadik, Moskva Patriarhaadi Eesti Õigeusu Kiriku juht, metropoliit Kornelius, Eesti Evangeelise Luterliku Kiriku peapiiskop Urmas Viilma ja Teabeamet, aga ka näiteks Kesknädal ja koduerakond.
Üks silmapaistvamaid kaarte on sellel aastal Leedu presidendi Dalia Grybauskaitė jõulukaart, mida kaunistab suur ornament.
Paberist jõulukaartide kõrval paistab silma Keila linnapea Enno Felsi jõulutervitus, mis on käsitsi vineerist postkaardile kirjutatud.
Sooja sõnumi edastas Ratasele Norra peaminister Erna Solberg, kes õnnitles teda lisaks jõuludele ka peaministriks saamise puhul ning avaldas soovi koostööd teha.
Ühendkuningriigi peaministri Theresa May jõulukaardil on kujutatud lapse joonistatud meeleolukat jõuluõhtut. Oma tervituses soovib May koos abikaasaga häid jõule ning uut aastat nii Jüri Ratasele kui tema abikaasale.


description: Järvamaal Tallinna-Tartu maantee 108. kilomeetril Käsukonna lähedal juhtus kella 18.05 ajal raske liiklusõnnetus, milles osalesid kolm sõiduautot, reisibuss ja põder. - DELFI

title: FOTOD: Tallinna-Tartu maanteele tormanud põdrad põhjustasid Imaveres raske liiklusõnnetuse


description: Haldusreformi käigus on otsustanud ühineda Märjamaa ja Vigala vald. - DELFI

title: Märjamaa ja Vigala ühinevad Märjamaa vallaks

maintext:
Haldusreformi käigus on otsustanud ühineda Märjamaa ja Vigala vald.
28. detsembril kirjutavad Märjamaa vallavolikogu esimees Urmas Kristal ja Vigala vallavolikogu esimees Meelis Välis alla kahe valla ühinemislepingule.
Eile kinnitas Vigala vallavolikogu Märjamaa valla ja Vigala valla ühinemislepingu koos lisadega. Märjamaa vallavolikogu oli jõudnud samale otsusele mõni päev varem. Uue kohaliku omavalitsusüksuse nimeks on Märjamaa vald. Vigala valla senisel territooriumil moodustatakse osavald. Ühinenud valla territoorium on 1141,8 km² ning rahvaarv 9. augusti 2016 seisuga 7821.
"Märjamaa ja Vigala valla volikogu jõudsid ühisele seisukohale moodustada võimekas omavalitsusüksus," lausus Märjamaa vallavolikogu esimees Urmas Kristal. "Uue omavalitsuse areng põhineb sisemisel sidususel ja piirkondade tasakaalustatud arengul, kus poolte sooviks on osutada oma elanikele kvaliteetseid ja mitmekesiseid teenuseid," lisas Kristal.
Vigala vallavolikogu esimehe Meelis Välise sõnul oli ühinemisotsuse aluseks pooleaastased konstruktiivsed läbirääkimised ning läbi viidud rahvaküsitlus. "Otsuse tegemisele aitas kaasa ka see, et kahe valla vahel on valitsenud heanaaberlikud suhted, mille on taganud inimeste, asutuste ja organisatsioonide omavaheline hästi toimiv koostöö," ütles Välis.


description: Vabaerakona juht Andres Herkel võtab kokku poliitikaelu tormilise aastalõpu ja kriitikat valitsuse tegevusele jagub. "Vabaerakond lubas algul jõulurahu. Seda asus koalitsioon ise tormates rikkuma," selgitab ta kriitilist sõnavõttu. - DELFI

title: Herkel: uut kultuuri opositsiooni ettepanekute arvestamises ei ole, ministriks võib parteikontor panna kasvõi vana luua

maintext:
Vabaerakona juht Andres Herkel võtab kokku poliitikaelu tormilise aastalõpu ja kriitikat valitsuse tegevusele jagub. "Vabaerakond lubas algul jõulurahu. Seda asus koalitsioon ise tormates rikkuma," selgitab ta kriitilist sõnavõttu.
Aasta lõpp oli riigikogus igas mõttes tormiline. Valitsuse vahetus tekitas suunamuutuse riigieelarves, aga peale selle muutus veel mitmegi seaduseelnõu sisu.
Kui tormakatest maksumuudatustest nn kobareelnõus on palju juttu olnud, siis varjule jäi see, et pea samasuguse protseduurilise segaduse ja halva teostusega võeti vastu riigi õigusabi seaduse muudatus, millega lubatakse õigusabi taotluste esitamist vene keeles.
Esimene prohmakas on õigusselguses. Nimelt räägitakse nende taotluste esitamisest „Eestis enamlevinud muust keeles“, mis kavatsuslikult on vene keel. Seni pole õigusabiga praktilisi probleeme olnud ning inimesi on taotluste esitamisel aidatud, aga nüüd peetakse vajalikuks avada vene keelele otseuks, mis muuseas tähendab arvestatavaid tõlkekulusid.
Sotside PR-kontor seadis teema eestkõnelejaks toreda mehe Hardi Volmeri. Tema suhu pandi nõretav tiraad Narva vanainimesest, kes teisiti õigusabi ei saavatki. Armas Hardi ja teised, Narva vanakesed on enne abi saanud ja saaksid ka edaspidi ilma selle lolli seaduseta. Eelnõu ainus eesmärk oli teha silma Keskerakonna riigikogu fraktsiooni „kremlitiivakesele“. Taheti näidata, et nüüd astutakse esimene samm vene keelele poolriikliku staatuse andmiseks.
Loe veel
Täpsemini oli seadusmuudatuse sünd järgmine. Olga Ivanova nõudis, Urmas Reinsalu lasi ametnikel kiirelt vormistada, õiguskomisjon hääletas muudatuse sisse pidulikul aastalõpuistungil (umbes prae ja magustoidu vahel) ning Eiki Nestor surus Riigikogu juhatuses läbi tempo, mida see eelnõu mingil juhul ei vajanud.
Nojah, võib öelda, et veel halvemini läks kobareelnõuga, mis õieti oli muudatusettepanek ühele suuri maksumuudatusi üldse mitte puudutavale seaduseelnõule. Ja nagu sotside fraktsioonijuht Kalvi Kõva lõpukõnes ütles, eelnõu menetlemise kvaliteet võinuks ju veel halvem olla!
Koalitsioon kipub unustama, et just nemad lubasid uut poliitilist kultuuri ja seda, et kaalukaid muudatusi ei tehta omaenese tarkusest, vaid ekspertide abiga ja mõjusid analüüsides. Kui 2017. aasta maksumuudatuste osas saab koalitsiooni kiirustamist kuidagi mõista, siis miks tormati 2018. aastal jõustuvate muudatustega?
Vabaerakond ei näinud sellist protseduuripilastust algul ette ja lubas jõulurahu. Seda asus koalitsioon ise tormates rikkuma. Et nüüd rahu rahvale tagasi anda, tuleb vist presidendi asemel kirikusse minna. Kui pikalt kehtivad koalitsiooni patukustutuskirjad, mis Savisaare ja Reformierakonna kukutamise eest saadi, ei tea jõulutaatki.
Uut kultuuri opositsiooni ettepanekute arvestamises ei ole. Jüri Adams pakkus pärast Martin Repinski lühiajalist karjääri maaeluministrina sõbralikku abi Vabariigi Valitsuse seaduse kohendamiseks. Valitsuse liikme jaoks tuleks sõnastada minimaalsed nõuded ja kui kandidaat pole usaldusväärne, ei pea president teda kinnitama. Sergei Metlev koostas suurejoonelise tabeli, kuidas kõigi kõrgete ametikandjate puhul on seadustes nõuded (usaldusväärsus, kõrged kõlbelised nõuded jne.), aga ministriks võib parteikontor nn kodurahu huvides panna kasvõi vana luua. Aga võta näpust, koalitsioon on juba öelnud, et neile nõuded ei sobi.
Küll aga sobib Keskerakonnale vana valitsuse haldusreform, mida veel sügisel jõuliselt kritiseeriti. Arto Aasa ja Taavi Rõivase reform sai tuult tiibadesse, sest riigikohus on peaaegu kõigega nõus. Jüri Adamsi sõnul on meil juurdunud vildakas arusaam, et kõik, mis ei ole põhiseadusega vastuolus, on a priori hea ja kasulik. Tegelikkuses võib ka priske lollus olla põhiseadusega õndsas kooskõlas.
Muuseas, isegi Rail Baltic võib olla põhiseaduspärane. Riigikogus toimunud kuulamise peamine häda oli see, et sõna said üksnes vastalised ja sellepärast ei tekkinud tervikpilti. Kolme riigi lepet ei saa minna niimoodi allkirjastama ega vist ka tagasi lükkama. Siis on vaja fakte ja kalkulatsioone, mitte kahe usulahu teineteist välistavat retoorikat. Terve mõistus hoolitseks Tartu-Valga suuna eest, aga kergekäelised lubadused ja võimalik suur raha Brüsselist kõneleb teist keelt.
Lõpuks veel paar põhiseaduslikku prohmakat. Jõulueelsel nädalal tuletas Monika Haukanõmm meile ei tea mitmendat korda meelde, et äriühingute juhatuste liikmetel pole töötuks jäämisel mingeid garantiisid. Selle kohta on Vabaerakond juba ammu eelnõu esitanud ja ka õiguskantsler on selle probleemi tõstatanud. Põhiseaduse riive on, aga juba teine valitsus ei lahenda seda.
Valitsuse vahetamise järel lükati tagasi veel teine Vabaerakonna abikäsi, et kaitsta inimeste õigust oma omandit kasutada. Meil on suure hooga tehtud kaitsealuseid maid, aga nende omanikele kompenseerimine venib ja venib, sest raha ei ole. Külliki Kübarsepp pakkus Vabaerakonna eelnõus välja põhimõtte, kuidas probleemi ilma suurema rahalaevata kontrolli all pidada. Kompenseerimist ootavaid kaitsealuseid kinnistuid ei või olla enam kui 50. Siis kuhjumist ei teki, kõik tehakse kiirelt ja enne mõeldakse, kui inimeselt mets ära võetakse. Praegu on taotlusi järjekorras ligi neli korda rohkem. Valitsus lubab siiani vaid raha – pisut eelarvest ja rohkem maa-ameti tuludest. Viimane allikas on esialgu vaid õhku joonistatud veksel.
Ja lõpuks – vaikselt realiseeriti katuserahasid. Raha jagamine kolmandal lugemisel on läbipaistmatu, aga kui antakse, siis ei ole võimalik end taandada. Vabaerakonna jaoks on see klassikaline topeltside ehk raha kasutamine on halb ja ebamoraalne, aga kasutamata jätmine on veel halvem. Nagu Aristoteles arvas: kui sa ise ei otsusta, siis otsustavad teised ja pärast ära kiru. Aga nagu poliitikas tihti, otsustada saab halva ja väga halva vahel.
Jääb üle lisada veel üks algatus, Andres Ammase kaitstud idee, et riigieelarve strateegia läbib riigikogu kinnituse, mitte ei tehta eelarveplaane üksnes valitsuses. Vabaerakond on tulnud kaitsma valitud rahvaesinduse ehk Riigikogu suuremat töökust ja otsustusõigust. Kui me seda ei tee, siis jääbki Riigikogu ainsaks rolliks peenraha jagamine regionaalsete investeeringute ehk rahvakeeles katuseraha sildi all. Saadik on sel juhul väike nupp erakonna hääletusmasinas. Talle antakse lohutuseks pisut meelehead ja osadus suures kummitemplis, mis aeg-ajalt riigikogu juhataja varrukast välja võetakse.


description: Kui ETV aastavahetusprogrammi raames toimuv aastalõpuintervjuu peaministriga on tänavu ebatraditsiooniline, kuivõrd peaminister Jüri Ratast intervjueerivad näitlejad Märt Avandi ja Ott Sepp, siis president Kersti Kaljulaidiga teeb homme traditsioonilise intervjuu Joonas Hellerma. - DELFI

title: Miks intervjueerib presidenti aastalõpuintervjuus igal aastal uus saatejuht?

maintext:
Kui ETV aastavahetusprogrammi raames toimuv aastalõpuintervjuu peaministriga on tänavu ebatraditsiooniline, kuivõrd peaminister Jüri Ratast intervjueerivad näitlejad Märt Avandi ja Ott Sepp, siis president Kersti Kaljulaidiga teeb homme traditsioonilise intervjuu Joonas Hellerma.
Viimasel viiel aastal on presidenti aastalõpuintervjuus intervjueerinud erinevad saatejuhid. Kas Eesti rahvusringhääling otsib siiani parimat lahendust aastalõpuintervjuuks presidendiga?
ERR-i kommunikatsioonispetsialist Silver Kuusik kinnitas, et asi pole sugugi selles. „See on juba traditsioon, et igal aastal intervjueerib presidenti varasemast erinev intervjueerija,” lausus Kuusik.
„Eelnevatel aastatel on presidenti intervjueerinud näiteks Lauri Hussar, Margit Kilumets, Urmas Vaino, Indrek Treufeldt. Sel aastal intervjueerib Joonas Hellerma, kes on end tõestanud hea intervjueerijana,” sõnas Kuusik. Samas pole traditsioon, et igal aastal saab võimaluse presidenti intervjueerida uus saatejuht, just väga vana.
Loe veel
2010. aastal ja enne seda intervjueeris presidenti mitmel aastal Peeter Kaldre. Kuusik selgitas, et aastalõpuintervjuud saidki alguse saatest „Välisilm”, kus Kaldre presidenti intervjueeris. „Toona pigem välispoliitilistes küsimustes. Sellest kasvasid välja ETV klassikalised aastalõpuintervjuud – fookus läks laiemaks ja tegijate ringi lisandusid uued inimesed,” meenutas Kuusik.
President on andnud aasta lõpus intervjuusid ka mitmele ajalehele. Näiteks 2007. aastal andis president detsembris intervjuu neljale ja aasta varem kuuele ajalehele. Aastalõpuintervjuusid andis aga ka president Lennart Meri juba aastatel 1996 ja 1997, toona ajakirjale Luup, kus intervjueerijaks jällegi Peeter Kaldre. Nii et Kaldre tegi aastalõpuintervjuusid presidentidega isegi enne „Välisilma”.
Kuusiku sõnul on presidendi aastalõpuintervjuu Eesti televisioonis olnud eelnevatel aastatel ja on ka tänavu klassikalise intervjuu formaadis ning selliseks jääb see kõikide plaanide kohaselt ka edaspidi. „Traditsioonilise intervjuuga võetakse kokku lõppev aasta,” lisas Kuusik.
Tänavune intervjuu on ETV eetris homme, 27. detsembril kell 21.30.


description: Ühendatud Sotsialistliku partei (PSUV) 17 aastat kestnud võim on viinud Venezuela nii kaugele, et riiki koos hoidvad õmblused hakkavad rebenema. Miljonid inimesed on näljas ja haiglates kasvab väikelaste suremus, valitsus aga ütleb, et see kõik on välisriikide laim. - DELFI

title: FOTOLUGU: Näljast ja defitsiidist puretud Venezuela veedab jõulud viletsuses, aga uus aasta tuleb hullem

maintext:
Ühendatud Sotsialistliku partei (PSUV) 17 aastat kestnud võim on viinud Venezuela nii kaugele, et riiki koos hoidvad õmblused hakkavad rebenema. Miljonid inimesed on näljas ja haiglates kasvab väikelaste suremus, valitsus aga ütleb, et see kõik on välisriikide laim.
Alustame positiivsest. Tänavusuvise defitsiidiga võrreldes on toit ja teised esmatarbekaubad Venezuela poe- ja turulettidele tagasi jõudnud. Valitsus on salaja loobunud iseenda kehtestatud hinnakontrollist Kolumbia ja Brasiilia piiriäärsetel aladel, mis tähendab, et hangeldajatel tasub üle piiri jälle kaupa vedada. Halb uudis on, et toidu hind kargas seetõttu lakke. Analüüsikeskuse CENDA arvutuse järgi läheks pealinnas Caracases viieliikmelise perekonna toitmiseks vaja 14 miinimumpalka. Pisut lisatoitu toovad lauale valitsuse jagatud toidutalongid.
19. detsember, toidusaba Ciudad Bolívaris Foto: reuters
Lisaks on valitsuspartei PSUV loonud sotsialistlikud tootmis- ja jaotuskomiteed, mis jagavad vähekindlustatud elanikele toitu. Eelisjärjekorras võidavad sellest abist valitsuse toetajad. Siiski aitab see mehhanism toidukriisi leevendada, ehkki mitte lõpetada. Aasta keskpaigas kannatas riigi 30 miljonist elanikust veerand alatoitluse all. President Nicolás Maduro lubab, et varsti jagatakse komiteede kaudu kodanikele tasuta laiali lausa pool riigis toodetud toidust.
Loe veel
Valitsuse arvates on võluvits ettevõtete vara võõrandamine. Enne jõule laskis Maduro ühelt mänguasjafirmalt konfiskeerida 3,8 miljonit lelu. Valitsuse väitel tahtis firma mänguasju laos hoides nende hinna kuritahtlikult üles ajada ja Venezuela lapsed niimoodi ilma jõuludeta jätta. Aga Maduro ei lasknud sellel juhtuda ja jagab mänguasjad nüüd tasuta lastele laiali.
Nicolás Maduro näitas pühapäeval presidendipalees konfiskeeritud lelusid. Foto: Reuters
Naerutuju läheb üle, kui vaadata Venezuela haiglate statistikat. Sünnitushaiglates on emade suremus seitsme aasta taguse ajaga kasvanud 79%. Imikute suremus on 2013. aastaga võrreldes tõusnud 45%. Uuesti tulevad tagasi peaaegu väljajuuritud nakkushaigused nagu difteeria. Põhjus ikka sama – vaesus ja valitsuse põhjustatud ravimidefitsiit. Aga vähe sellest, et valitsus ise ei suuda rahvast aidata, ta takistab ka neid, kes seda teha püüavad. Eelmise kuul konfiskeeris valitsus abiorganisatsiooni Caritas saadetud ravimisaadetise, kuna selle dokumendid olevat olnud valesti vormistatud. 30. novembril arreteeriti Caracases arst, kelle haigla söandas vastu võtta meditsiinitarbeid fondilt, mida juhib opositsiooniliidri Leopoldo Lópezi abikaasa.
3. novembril üleujutatud haigla Cumanás, kus on puudu nii ravimitest kui vooditest Foto: AP
Maduro sõnul on jutud riigis valitsevast puudusest puhas lääneriikide propaganda, millega proovitakse õigustada planeeritavat sõjalist sissetungi. Ka riiki kimbutavale inflatsioonile on Madurol omapärane seletus: valitsuse väitel ostab USA luure Venezuela rahatähti kokku ja ladustab need salajastesse panipaikadesse Poolas, Ukrainas, Saksamaal, Tšehhis, Makedoonias ja Šveitsis. Leidub inimesi, kes seda vandenõud usuvad, kuigi raha ringlusest kõrvaldamine aitaks inflatsiooni üksnes vähendada. Galopeeriva inflatsiooni põhjuseks on muidugi hoopis Maduro valitsus, kes on raha mõõdutundetult juurde trükkinud.
Seda on lõpuks mõistnud ka valitsus ise, aga vastumeetmeid on võetud käpardlikult, nagu ikka. Detsembri keskel kuulutas Maduro, et 100-bolivarised rahatähed kutsutakse ringlusest tagasi ja poes nendega maksta enam ei saa. Selle asemel lubas valitsus ringlusse saata viiesajased rahatähed, aga need ei saanud õigeks ajaks valmis. 16. detsembril avastas suur osa Venezuela rahvast, et tal pole enam kehtivat sularaha. Puhkesid rahutused ja rüüstamised, vähemalt kolm inimest sai surma. Ehmunud valitsus teatas järgmisel päeval, et 100-bolivarised kehtivad kuni jaanuarini.
19. dets, rüüstatud pood La Frías Foto: Reuters
Rahvusvaheline Kriisigrupp ennustab, et järgmine aasta tuleb Venezuelale veel palju hullem kui tänavune. Esiteks on riigis poliitiline kriis. Valitsus kasutab iga bürokraatlikku võimalust, et opositsiooni nõutud usaldusreferendumi korraldamisega venitada. Korralised presidendivalimised peaks toimuma 2018. aastal. Kui Maduro jätkamine pandaks referendumile enne jaanuari keskpaika, tooks talle negatiivne otsus kaasa uued valimised.
Vihane rahvamass 18. detsembril suletud Venezuela-Kolumbia piiril Foto: reuters
Pärast jaanuari keskpaika saaks tema tagandamise järel võimule asepresident Aristóbulo Istúriz, mis oleks võimuparteile palju meeldivam variant. Sel juhul võib opositsiooni ainsaks survevahendiks olla tänavademonstratsioonid. Vaatlejad hoiatavad, et juba täiesti mõeldav on võimalus, et Maduro korraldab järgmisel aastal sõjaväelise riigipöörde – või puhkeb riigis hoopis kodusõda.
Valitsuspartei paramilitaarse organisatsiooni liikmed 17. detsembril Caracases Foto: AFP
Kui kõige hullem stsenaarium ei realiseeru, läheb Venezuelal lihtsalt väga halvasti: riigi praegune inflatsioon muutub hüperinflatsiooniks, defitsiit tuleb veel hullemana tagasi, valuuta saab otsa ja kuritegevus muutub veel katastroofilisemaks. Head uut aastat!


description: USA president Barack Obama andis neljapäeval vastulöögi Venemaa häkkerite väidetavale sekkumisele USA presidendivalimistesse ja saatis riigist välja 35 Vene luureametnikku ja kehtestas sanktsioonid kahele Vene luureagentuurile, vahendab välismeedia. - DELFI

title: Obama andis vastulöögi Venemaa väidetavale häkkimisele: 35 Vene luureametnikku saadetakse riigist välja


description: Koos jõulude ja aastavahetusega saabub ka aasta suurim peeruhooaeg. Tänapäeval piinlik teema oli kunagi aga kunstivorm, millega osavamad kunstpeeretajad teenisid ennast miljonärideks. - DELFI

title: Kunstpeeretajate kuulsusrikas ajalugu


description: Alates teisipäevast teevad töönädala vältel Eesti kohal madallende Ämari lennubaasis paiknevad Saksaõhuväe hävituslennukid Eurofighter. - DELFI

title: Liitlaste lennukid harjutavad Eesti õhuruumis


description: Eestisse on seni saabunud 77 Euroopa rändekava alusel ümberasustatavat ja -paigutatavat pagulast, kes kõik on Eestis ka alles. - DELFI

title: Eestisse on saabunud 77 pagulast, keegi neist lahkunud pole

maintext:
Eestisse on seni saabunud 77 Euroopa rändekava alusel ümberasustatavat ja -paigutatavat pagulast, kes kõik on Eestis ka alles.
Eestisse ümberpaigutatud ja -asustatud pagulastest enamik on siia jõudnud Kreekast, üksteist ka Türgist. Pärit on nad enamjaolt Süüriast (57), aga ka Iraagist (18) ja Jeemenist (2). Elama on nad läinud Harjumaale, Järvamaale, Tartumaale, Lääne-Virumaale, Läänemaale, Viljandimaale, Pärnumaale ja Põlvamaale.
Siseministeeriumi kommunikatsiooninõunik Karin Kase kinnitas Delfile, et kõik Eestisse saabunud pagulased on siin alles, keegi lahkunud ei ole. Järgmised pagulased saabuvad Eestisse eeldatavasti tuleva aasta jaanuaris. „Järgmisel aastal on plaanis pagulasi ümber asustada ja paigutada endiselt Kreekast ja Türgist,” lisas Kase.


description: Kadriorus sügisel ameti maha pannud ning sel nädalal oma 63. sünnipäeva tähistanud Toomas Hendrik Ilves annetas osa oma kikilipsudest vähiravifondi "Kingitud elu" oksjoni tarbeks. - DELFI

title: Toomas Hendrik Ilves annetas osa oma kikilipsudest vähihaigete toetuseks


description: Tšiili lõunaosa raputas täna õhtupoolikul tugev maavärin magnituudiga 7,7. - DELFI

title: Tšiili lõunaosa raputas tugev maavärin, anti tsunamihoiatus


description: Iisraeli meedia teatas kolmapäeval, et riigi peaprokurör Avichai Mandelblit on andnud korralduse alustada kriminaalasi peaminister Binyamin Netanyahu vastu. - DELFI

title: Iisraeli peaministri Netanyahu suhtes algatati kriminaalasi

maintext:
Iisraeli meedia teatas kolmapäeval, et riigi peaprokurör Avichai Mandelblit on andnud korralduse alustada kriminaalasi peaminister Binyamin Netanyahu vastu.
Iisraeli telekanal 10 teatel kahtlustatakse peaministrit kahes erinevas kuriteos ning kutsutakse lähiajal politseisse tunnistust andma.
Justiitsministeerium on kommentaaridest keeldunud, peaministri büroo pole samuti selgitusi andnud.
Opositsioonilise Sionistliku Liidu parlamendiliige Erel Margalit ja jurist Eldad Yaniv nõudsid juba detsembri alguses, et peaprokurör Netanyahu suhtes juurdlust alustaks. Yaniv kirjutas mõni tund enne kolmapäevast teadet Facebookis, et politseiuurijate kinnituse kohaselt on kriminaalasja algatamine vältimatu. „Politseil on kaalukad tõendid, mis seostavad Bibit [Netanyahut] altkäemaksuvõtmise ja pettusega,“ teatas Yaniv.
Telekanal 2 teatas teisipäeval, et politsei alustas salajast uurimist juba ligi üheksa kuu eest ning sai hiljuti enda valdusse uued tõendid, mille alusel paluti peaprokuröril algatada kriminaalasi.
Väidetavalt uurib prokuratuur muu hulgas kahtlust, et Netanyahu võttis pettuses kahtlustavalt Prantsuse ärimehelt Arnaud Mimranilt 2009. aastal miljoni euro suuruse altkäemaksu.
Samuti uurib politsei praegu kaitseministeeriumi allveelaevahanget, millega seotud Saksa firma ThyssenKrupp kuulub osaliselt Iraani valitsusele. Firmaga on seotud ka Netanyahu nõunik David Shimron. Hanke vastu oli ka kaitseminister Moshe Yaalon, kes astus maikuus tagasi, viidates usalduse kaotamisele peaministri suhtes.


description: President Kersti Kaljulaid külastas tänasel jõululaupäeval Tallinna Lastehaigla, kaitseväe ja EELK Tallinna diakooniahaigla töötajatega. - DELFI

title: FOTOD: Kaljulaid: austan soovi ja traditsiooni kaasata kirikut oma igapäevastesse tegemistesse, nii nagu on mulle arusaadav ka soov seda mitte teha

maintext:
President Kersti Kaljulaid külastas tänasel jõululaupäeval Tallinna Lastehaigla, kaitseväe ja EELK Tallinna diakooniahaigla töötajatega.
"Minu peamine jõulusoov on, et kõik saaks sel ajal olla oma lähedastega. Veeta üheskoos aega, teha asju, mis teile on olulised. Ka natuke puhata. Kuid alati on inimesi, kes selleks, et meie saaks rahuliku südamega pühi pidada, on neil päevil tööpostil. Neile kuulub minu siiras tänu. Kohtusin täna paljude selliste inimestega – Tallinna Lastehaiglas, Kaitseväes, EELK Tallinna Diakooniahaiglas. Aitäh teile!" kirjutas Kaljulaid oma Facebooki lehel.
Koos sidepataljoni ja vahipataljoni ajateenijatega osales Kaljulaid ka kaitseväe kalmistu kabelis jõulumõtisklusel.
"Kui mind kutsutakse, sest korraldajad on nii soovinud, siis loomulikult ma lähen. Täna on üks sellistest päevadest. Tegelikult ei ole oluline, kes mida usub, vaid maailmapiltide ja tunnetuste paljusus, variatiivsus. Olen seda varemgi öelnud: ma austan inimeste usuvabadust. Saan väga hästi aru, kui olulised on jõulud kristlaste jaoks. Ja mitte ainult kristlaste - ka paljude teiste eestimaalaste jaoks, kelle suhe religiooniga muul ajal palju tagasihoidlikum on. Ma pean lugu tööst, mida kogudused teevad ühiskonna nõrgemate abistamiseks. Ja ma austan soovi ja traditsiooni kaasata kirikut oma igapäevastesse tegemistesse, nii nagu on mulle arusaadav ka soov seda mitte teha. Nii jõulu- kui ka muul ajal," sõnas Kaljulaid.


description: Saabuva aastavahetuse ees on Eesti haaratud kaamosest, mille sarnast pole tükk aega näha olnud - lumi tundub olevat väljamõeldis ja päike ka. - DELFI

title: FOTOD: Tallinn aastavahetuse eel - hall ja hämar, aga täis meeleolukat seltskonda

maintext:
Saabuva aastavahetuse ees on Eesti haaratud kaamosest, mille sarnast pole tükk aega näha olnud - lumi tundub olevat väljamõeldis ja päike ka.
Päise päeva ajal on Tallinna vanalinn just täpselt nii hämar nagu galeriist näha. Õnneks on aga nii lähemalt kui kaugemalt pärit linnas uitajad parajalt värvikad.


description: Eile kell 15.55 teatati, et Mustamäel Sõpruse puiesteel on naine ja laps kortermaja lifti kinni jäänud. - DELFI

title: Naine ja laps jäid Mustamäel lifti kinni


description: Eesti-Soome punkbändi Hot Kommunist esinemine Moskvas 22. detsembril keelati ära, sest oma Vene tuuri nimeks olid nad pannud Russofoobia. Sellest teatas Otkrõtaja Rossijale tuuri korraldaja Deniss Aleksejev. - DELFI

title: Eesti-Soome punkbändi Hot Kommunisti esinemine keelati Moskvas ära, sest tuuri nimeks oli Russofoobia


description: Koos John McCainiga külastas Tallinna veel kaks Ameerika Ühendriikide senaatorit, kellest üht peetakse tõenäoliseks kandidaadiks 2020. aasta presidendivalimistel. - DELFI

title: Ameerika Ühendriikide ülejärgmine president oli üleeile Eestis?


description: Kirjutasime korduvalt Eesti suurimast, Tallinna Sadamaga seotud altkäemaksuafäärist - DELFI

title: EKSPRESSI KANGELANE 2016: Allan Kiil päästis poisi uppumisest


description: Peatselt USA presidendiks saav Donald Trump teatas, et USA peab tugevdama ja laiendama oma tuumaarsenali. - DELFI

title: Trump: USA peab tugevdama oma tuumavõimekust

maintext:
Vaid mõned tunnid pärast seda, kui Venemaa president Vladimir Putin ütles, et Venemaa peaks tugevdama oma tuumavõimekust, teatas Trump Twitteri vahendusel, et USA peab sama tegema, kuni maailm tuleb tuumarelvade suhtes mõistusele.
The United States must greatly strengthen and expand its nuclear capability until such time as the world comes to its senses regarding nukes— Donald J. Trump (@realDonaldTrump) December 22, 2016


description: Välisminister Sven Mikser kohtus täna välisministeeriumis tsiviilmissioonidel osalevate Eesti ekspertidega ning rõhutas, et nende panust hinnatakse kõrgelt ja tänas neid rahvusvahelise julgeoleku edendamise eest, teatas välisministeerium. - DELFI

title: Mikser: väärtustame tsiviilmissioonidele lähetatud Eesti ekspertide panust

maintext:
Välisminister Sven Mikser kohtus täna välisministeeriumis tsiviilmissioonidel osalevate Eesti ekspertidega ning rõhutas, et nende panust hinnatakse kõrgelt ja tänas neid rahvusvahelise julgeoleku edendamise eest, teatas välisministeerium.
Välisminister märkis, et Eesti on eeskätt osalenud Euroopa Liidu juhitud missioonidel, millest eestlasi on lähetatud neljale: Afganistani, Ukrainasse, Gruusiasse ja Palestiina Omavalitsusse. „Tagasiside meie ekspertide tööle on olnud väga hea. Missioonidel hinnatakse kõrgelt Eesti ekspertide ja vaatlejate pädevust, töössesuhtumist ja usaldusväärsust,“ rõhutas Mikser.
Sel aastal lõppevast Euroopa Liidu tsiviilmissioonist Afganistanis rääkides tõi välisminister Mikser esile, et missioon mängis suurt rolli kogukonnakeskse politsei arendamisel ja naispolitseinike olukorra parandamisel. „Väärtustame väga sealsete Eesti ekspertide panust, kes vaatamata äärmiselt keerulisele julgeolekuolukorrale said oma ülesandega väga hästi hakkama,“ rõhutas Mikser ning tõi esile, et nende tegemisi ja asjatundlikku tööd on kõrgelt hinnanud ning autasustanud ka Afganistani riigi juhtkond ja missioon ise. Mikser lisas, et oluline on jätkata Afganistani tsiviilpolitsei toetamist ka järgnevatel aastatel ning seeläbi tugevdada Afganistani iseseisvat vastupanuvõimet.
Hetkeseisuga on Eesti lähetanud tsiviilmissioonidele kokku 11 eksperti. Lisaks EL missioonidele panustab Eesti jätkuvalt Afganistanis ühe tsiviilnõunikuga NATO väljaõppe-ja nõustamismissioonil Resolute Support, ühe eksperdiga ÜRO missioonil Kosovos ning samuti jätkab Eesti vaatlejate toetamist OSCE erimissioonil Ukrainas.


description: Täna õhtupoolikul Tartus Annelinnas Sõpruse puiesteel autolt löögi saanud 8-aastase poisi vigastused on rasked. Poiss ületas teed selleks mitte ette nähtud kohas. - DELFI

title: DELFI FOTOD: Tartus vales kohas teed ületanud poiss jäi auto alla ja peab raskete vigastuste tõttu jõulud haiglas veetma


description: Soome parlamendis arutati kolmapäeval viis tundi riigi välis- ja julgeolekupoliitika põhisuundi. Suurimaid erimeelsusi tekitasid suhted Venemaa ja NATO-ga. - DELFI

title: Soome parlamendis arutati välis- ja julgeolekupoliitikat: erimeelsusi tekitavad Venemaa ja NATO

maintext:
Soome parlamendis arutati kolmapäeval viis tundi riigi välis- ja julgeolekupoliitika põhisuundi. Suurimaid erimeelsusi tekitasid suhted Venemaa ja NATO-ga.
Suhtumine Venemaasse on kriitiline, kuigi toonid on veidi varieeruvad, kirjutab ajaleht Helsingin Sanomat.
Välisminister Timo Soini (Põlissoomlased) ütles, et pinge Euroopas ja Läänemerel tuleneb Venemaast.
„Venemaa tegevus on pingestunud julgeolekuõhkkonna põhjustaja. Tegemist ei ole spiraaliga, milles näiteks NATO tegevus oma liikmete toetamiseks suurendaks pinget ja kõrvutuks Venemaa tegevusega. Me ei ole olukorras, kus süüd oleks natuke mõlemal osapoolel. Lahenduse võtmed pinge lõdvendamiseks on Moskvas,“ rõhutas Soini.
Eduskunta väliskomisjoni esimees Matti Vanhanen (Keskerakond) rõhutas, et põhikurss on sõja vältimine.
Loe veel
„Soome välis- ja julgeolekupoliitika selge eesmärk on ära hoida Soome sattumine sõjalise konflikti osapooleks,“ ütles Vanhanen.
NATO liikmeks astumise poolt on vaid Koonderakond ja Rootsi Rahvapartei (RKP).
„NATO uksed on endiselt lahti ja loodame, et president Trump seda ei muuda. NATO liikmelisus tugevdaks Soome julgeolekut ja Läänemere stabiilsust. Ajakava on lahtine küsimus,“ ütles Pertti Salolainen (Koonderakond).
RKP näeks Soomet NATO-s juba 2025. aastaks.
„Rahva toetus on siiski liikmelisuse eeldus, mida ka NATO ise eeldab,“ märkis Stefan Wallin (RKP). „Kui välispoliitiline juhtkond selle asja korralikult kätte võtab ja asja ajama hakkab, võib olukord muutuda, nii nagu juhtus EL-i liikmelisuse osas.“
Sotsiaaldemokraat Erkki Tuomioja tõmbas pidurit.
„Meil ei ole sellist olukorda, kus sellest [NATO-st] praegu rääkimine või sellele mingite ajakavade esitamine parandaks kuidagi vähemalt Soome julgeolekut,“ ütles Tuomioja.
Vasakult tiivalt väljendati ettevaatlikkust ka Euroopa Liidu kaitsekoostöö suhtes.
„Kodanikud peavad teadma, millega me oleme kaasa minemas ja miks me oleme kaasa minemas, ja neil plaanidel peab olema ka Eduskuntalt täielik toetus valitsusele,“ lausus Eero Heinäluoma (sotsiaaldemokraadid).
„Miks on Soome juba nüüd teatanud, et toetab seda arengut, kuigi täpsemat informatsiooni koostöö konkreetsetest vormidest saadakse alles järgmise aasta algupoolel?“ küsis Li Andersson (Vasakliit).
Peaminiter Juha Sipilä (Koonderakond) rõhutas, et EL-i armeed ei ehitata ega tekitata ka kattuvust NATO-ga.
Andersson sattus sõnasõtta Soiniga Türgi teemal. Andersson avaldas imestust koostöö üle Türgiga praeguses inimõiguste alases olukorras.
Soini avaldas imestust nõudmise üle tühistada EL-i ja Türgi vaheline pagulaskokkulepe.
„Uskumatu. Seal on 3,1 miljonit pagulast. Kuhu nad sealt lähevad? See on minu arvates täiesti vastutustundetu ja arusaamatu seisukoht,“ ütles Soini.


description: Kohtla-Järvel Sompas varises mahajäetud koolimaja sein. - DELFI

title: Kohtla-Järvel varises mahajäetud koolimaja sein


description: Põhja prefektuur jagab pilti politseinikust ja abipolitseinikust Tallinna vanalinna jõuluturul, kus nad jõulurahu valvavad. - DELFI

title: FOTO: Politseinikud valvavad Tallinna kesklinnas jõulurahu

maintext:
Põhja prefektuur jagab pilti politseinikust ja abipolitseinikust Tallinna vanalinna jõuluturul, kus nad jõulurahu valvavad.
Põhja prefektuuri tänane jõulupostitus: Pühad on korrakaitsjatele keskmisest töisemad - möödunud aasta jõuluperioodil laekus hädaabinumbrile ööpäevas pea 860 kõne, mille puhul vajati politsei sekkumist. Valdav osa nendest väljakutsetest on seotud öörahu rikkumise, vägivalla või liiklusrikkumistega ning ühisnimetajaks on sageli liigne alkohol.
Suurim kink on ju see, kui pühad mööduvad turvaliselt lähedaste seltsis. Selle kingi aitavad inimesteni viia hulk politseiametnikke, kes pühadel tööpostil on ja kel punase kuue asemel seljas sinine politseivorm. Nemad töötavad selle nimel, et jõuda võimalikult kiiresti hädasolijateni, vajagu nad abi liikluses, tänavatel või koduseinte vahel.
Pildil on Kesklinna politseijaoskonna patrullpolitseinik Lennart ja abipolitseinik Viktor, kes Tallinna kesklinnas jõulurahu aitavad hoida. Meie jõulusoov on, et kõik inimesed veedaksid jõulupühad turvaliselt - selleks pidagem piiri alkoholiga ning olgem üksteise suhtes hoolivad.


description: President Toomas Hendrik Ilves taastub kõhuaordi ja vasaku iliakaalarteri aneurüsmi tõttu tehtud operatsioonist. Taoline veresoonte laienemine on kiire arenguga ning hilise avastamise korral ka eluohtlik. Delfi konsulteeris veresoontekirurgiga, et selgitada, mis peitub keerulise nimega haiguse taga. - DELFI

title: Toomas Hendrik Ilves taastub raskest haigusest